open-index/open-wikipedia-markdown huggingface dataset:
സ്കാനിങ് ടണലിങ് സൂക്ഷ്മദർശിനി

ടണലിങ് പ്രതിഭാസത്തെ അടിസ്ഥാനമാക്കി പ്രവർത്തിച്ച് പ്രതലങ്ങളുടെ സ്ഥാനീയ ചാലകത മാപനം ചെയ്യാനുപയോഗിക്കുന്ന ഒരുപകരണമാണ് **സ്കാനിങ് ടണലിങ് സൂക്ഷ്മദർശിനി** (STM). ഈ സൂക്ഷമദർശിനിയുടെ കണ്ടുപിടിത്തം ഉപജ്ഞാതാക്കളായ ജർട് ബിന്നിംഗ്, ഹെൻറിച്ച് റോഹ്രേർ എന്നിവരേ 1986 ഇലെ നോബൽ സമ്മാനത്തിനു അർഹരാക്കി.  ഒരു സ്കാനിങ് ടണലിങ് സൂക്ഷ്മദർശിനിയുടെ വിലങ്ങനെയുള്ള കൃത്യത (horizontal  resolution) 0.1 നാനോമീറ്റരും ലംബമാനമായ കൃത്യത 0.01 നാനോമീറ്ററുമാണ്.  തന്മൂലം കൃത്യതയോടെ പരമാണുകണങ്ങളുടെ ചിത്രങ്ങൾ എടുക്കുവാനും അവയെ manipulate ചെയ്യുവാനും സാധ്യമാകുന്നു. STM സൂക്ഷ്മദർശിനി അത്യുന്നത ശ്യുന്യത(ultra high vacuum), വായു, ജലം, മറ്റു ദ്രാവകങ്ങൾ, വാതകങ്ങൾ, മുതലായ പരിസ്ഥിതികളിൽ, വ്യത്യസ്ത താപനിലകളിൽ പ്രവർത്തിപ്പിക്കുവാനാകും.

സ്കാനിങ് ടണലിങ് സൂക്ഷ്മദർശിനിയുടെ പ്രവർത്തനം ക്വാണ്ടം ടണലിങ് എന്ന ബലതന്ത്ര പ്രതിഭാസത്തെ ആസ്പദമാക്കിയാണ്.  പഠനവിധേയമാക്കുവനുള്ള പ്രതലത്തിൻറെ വളരെ അരികിലേക്ക് വൈദ്യുതിചാലകമായ ഒരു അഗ്രം (tip) കൊണ്ട് വരികയും, ഇവ രണ്ടും തമ്മിൽ ഒരു വോൾട്ടത (voltage bias)ചെലുത്തുകയും ചെയ്യുന്നു. അപ്പോൾ പ്രതലത്തിനും അഗ്രതിനും ഇടയിലുള്ള വിടവിലുടെ ടണലിങ് പ്രതിഭാസം കാരണം  ഇലക്ട്രോണുകൾ പ്രവഹിക്കുന്നു. തന്മൂലം നിലവിൽ വരുന്ന വൈദ്യുതധാര മൂന്നു കാര്യങ്ങളിൽ ആശ്രയിക്കുന്നു: 
# പ്രതലവും അഗ്രവും തമ്മിൽ ഉള്ള ദൂരം( sample tip distance) 
# ചെലുത്തുന്ന വോൾട്ടത (applied voltage)
# പ്രാദേശിക സ്ഥിതി സാന്ദ്രത (local density of state). 
അഗ്രത്തെ പ്രതലത്തിനു സമാന്തരമായി നീക്കുകയും തന്മൂലം വൈദ്യുതധാരയിൽ ഉണ്ടാകുന്ന വ്യതിയാനങ്ങൾ രേഖപ്പെടുത്തി വയ്ക്കുകയും, അത് ഒരു ചിത്രരൂപത്തിൽ പ്രദർശിപ്പിക്കുകയും ചെയ്യുന്നു. ഒട്ടേറെ സങ്കേതതിക വെല്ലുവിളികൾ നിറഞ്ഞ ഒരു പ്രവൃത്തിരീതിയാണ് സ്കാനിങ് ടണലിങ് സൂക്ഷ്മദർശിനി. പരമാണുതലത്തിൽ ശുദ്ധിയുള്ള ഘടനയ്ക്കുമാറ്റമുണ്ടാവാത്ത പ്രതലം, കൂർത്ത അഗ്രം, മികച്ച കമ്പനവേർപ്പെടുത്തൽ (vibration isolation), സങ്കീർണ്ണമായ ഇലക്ട്രോണിക്സ് ഇവയെല്ലാം STMൻറെ അഭിഭാജ്യ ഘടകങ്ങളാണ്.

## അവലംബം


വർഗ്ഗം:മൈക്രോസ്കോപ്പി
കൗണ്ടി ആസ്ഥാനം

ഒരു കൗണ്ടിയുടേയോ സിവിൽ ഇടവകയുടേയോ (പാരിഷ്) ആസ്ഥാനമോ ഭരണകേന്ദ്രമോ ആണ് **കൗണ്ടി ആസ്ഥാനം**. ഈ പദം പ്രധാനമായും അമേരിക്കൻ ഐക്യനാടുകൾ യുണൈറ്റഡ് കിങ്ഡം, അയർലൻഡ് എന്നിവിടങ്ങളിലാണ് ഉപയോഗിക്കുന്നത്.

## പുറത്തേയ്ക്കുള്ള കണ്ണികൾ
* കൗണ്ടികളുടെ ദേശീയ അസോസിയേഷൻ

വർഗ്ഗം:ആസ്ഥാനങ്ങൾ
വർഗ്ഗം:അമേരിക്കൻ ഐക്യനാടുകളിലെ കൗണ്ടികൾ
ഡെൽറ്റ കൗണ്ടി (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്തെ ഒരു കൗണ്ടിയാണ് **ഡെൽറ്റ കൗണ്ടി**. 2010ലെ സെൻസസ് പ്രകാരം ഇവിടുത്തെ ജനസംഖ്യ 5,231 ആണ്.
## അവലംബം


## പുറത്തേയ്ക്കുള്ള കണ്ണികൾ
*ഡെൽറ്റ കൗണ്ടി വെബ്സൈറ്റ്
*Delta County Chamber of Commerce website 
*Delta County in ''Handbook of Texas Online''
*Jot 'Em Down, Delta County, Texas data at Internet Accuracy Project
എല്ലിസ് കൗണ്ടി (ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്തെ ഒരു കൗണ്ടിയാണ് **എല്ലിസ് കൗണ്ടി**. 2010ലെ സെൻസസ് പ്രകാരം ഇവിടുത്തെ ജനസംഖ്യ 149,610 ആയിരുന്നു. ടെക്സസ് സ്വാതന്ത്ര്യപ്രഖ്യാപനം രൂപീകരിച്ച കൺവെൻഷന്റെ പ്രസിഡന്റായിരുന്ന റിച്ചാർഡ് എല്ലിസിന്റെ പേരിലാണ് 1849ൽ രൂപീകൃതമായ ഈ കൗണ്ടി നാമകരണം ചെയ്യപ്പെട്ടിരിക്കുന്നത്. ഡാളസ്-ഫോർട്ട്‌വർത്ത് മെട്രോപ്ലക്സിന്റെ ഭാഗമായ കൗണ്ടിയുടെ ആസ്ഥാനം വാക്സഹാച്ചി ആണ്.

## ഭൂമിശാസ്ത്രം
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം കൗണ്ടിയുടെ മൊത്തം വിസ്തീർണ്ണം  ആണ്. ഇതിൽ  കരപ്രദേശവും  (1.23%) ജലവുമാണ്.

## അവലംബം


## പുറത്തേയ്ക്കുള്ള കണ്ണികൾ
*എല്ലിസ് കൗണ്ടി സർക്കാരിന്റെ വെബ്സൈറ്റ്
*
*''Memorial and biographical history of Ellis county, Texas ...'', published 1892, hosted by the Portal to Texas History
*''The Texas spirit of '17: a pictorial and biographical record of the gallant and courageous men from Ellis County who served in the Great War'', hosted by the Portal to Texas History
ഇലക്ട്രോൺ വിന്യാസം

ലഘുചിത്രം|വലത്ത്‌|ലിഥിയത്തിന്റെ ലളിതമായ ഇലക്ട്രോൺ ഷെൽ ഡയഗ്രം.
അണുഭൗതികത്തിലും ക്വാണ്ടം രസതന്ത്രത്തിലും, ഒരു ആറ്റത്തിന്റെയോ  തന്മാത്രയുടെയോ ഇലക്ട്രോണുകളെ അതിന്റെ [{Atomic orbital|ആറ്റോമിക്] അല്ലെങ്കിൽ [മോളിക്യുലാർ കക്ഷകങ്ങളിൽ] വിതരണം ചെയ്തിരിക്കുന്നതിനെയാണ് '''ഇലക്ട്രോൺ വിന്യാസം''' എന്ന് പറയുന്നത്. ഉദാഹരണമായി, [നിയോൺ|നിയോണിന്റെ ഇലക്ട്രോൺ വിന്യാസം എന്നത് 1s2 2s2 2p6 ആണ്. അതായത് 1s , 2s , 2p സബ്‌ഷെല്ലുകൾ യഥാക്രമം 2, 2, 6 ഇലക്ട്രോണുകൾ ഉൾക്കൊള്ളുന്നു. 

മറ്റെല്ലാ ഭ്രമണപഥങ്ങളും സൃഷ്ടിച്ച ഒരു ശരാശരി ഫീൽഡിൽ ഓരോ ഇലക്ട്രോണും ഒരു ഭ്രമണപഥത്തിൽ സ്വതന്ത്രമായി നീങ്ങുന്നതായി **ഇലക്ട്രോൺ വിന്യാസം** വിവരിക്കുന്നു.ഗണിതശാസ്ത്രപരമായി, കോൺഫിഗറേഷനുകൾ സ്ലേറ്റർ ഡിറ്റർമിനന്റുകൾ അല്ലെങ്കിൽ കോൺഫിഗറേഷൻ സ്റ്റേറ്റ് ഫംഗ്ഷനുകൾ വിവരിക്കുന്നു.

വർഗ്ഗം:അണുഭൗതികം
വർഗ്ഗം:ക്വാണ്ടം ഭൗതികം
പുന്ത്

ഇന്നത്തെ സോമാലിയ, എത്യോപ്യ, എരിട്രിയ പ്രദേശങ്ങളിലായി ബി.സി.ഇ. മൂന്നാം സഹസ്രാബ്ദത്തിൽ നിലനിന്നിരുന്ന ഒരു രാജ്യമാണ് **പുന്ത്**. ഇന്നത്തെ അറേബിയൻ ഉപദ്വീപിന്റെ സമീപഭാഗങ്ങളും ഈ സാമ്രാജ്യത്തിൽ ഉൾപ്പെട്ടിരുന്നു എന്നു കരുതുന്നവരുമുണ്ട്.  ഇവിടെ നിന്ന് സ്വർണ്ണം, സുഗന്ധവസ്തുക്കൾ, ആനക്കൊമ്പ്, മരം, ജിറാഫ്, ബബൂൺ തുടങ്ങിയവയും അപൂർവ സസ്യങ്ങളും ഫറവോമാരുടെ കാലത്ത് പുരാതന ഈജിപ്തിലേക്ക് ഇറക്കുമതി ചെയ്യപ്പെട്ടിരുന്നതിന് തെളിവുകൾ കിട്ടിയിട്ടുണ്ട്. ചില ഈജിപ്ഷ്യൻ രേഖകളിൽ ഈ സ്ഥലത്തിനെ "ദൈവത്തിന്റെ നാട്" എന്ന് വിളിക്കുന്നുണ്ട്.

ആഫ്രിക്കയുടെ എറിട്രിയൻ തീരവും അറേബിയയുടെ തെക്കുപടിഞ്ഞാറൻ പ്രദേശങ്ങളും പേഴ്സ്യയുടെ തെക്കൻ ഭാഗങ്ങളും പണ്ടുകാലത്ത് ചേർന്നുകിടന്നിരുന്നു എന്നും എണ്ണായിരം വർഷങ്ങൾക്കു മുമ്പ് അവക്കിടയിൽ ഭൂമി താഴ്ന്നുപോയി ചെങ്കടലും പേർഷ്യൻ ഉൾക്കടലും രൂപം കൊണ്ടുവെന്നും കേസരി ബാലകൃഷ്ണപിള്ള സിദ്ധാന്തിക്കുന്നുണ്ട്. അവിടെയാണ് പുന്ത് നിലനിന്നിരുന്നത് എന്നും പിന്നീട് അദ്ദേഹം അഭിപ്രായപ്പെടുന്നുണ്ട്.

## പുരാതന ഈജിപ്തും പുന്തും

നാലാം രാജവംശത്തിലെ കുഫു ചക്രവർത്തിയുടെ കാലത്തുതന്നെ പുന്തിൽ നിന്ന് സ്വർണ്ണം പുരാതന ഈജിപ്തിൽ എത്തിയിരുന്നതിനെപറ്റി പരാമർശമുണ്ട്. ഈജിപ്തിൽ നിന്ന് പുന്തിലേക്ക്  അറിയപ്പെടുന്ന ആദ്യ യാത്ര സംഘടിപ്പിക്കുന്നത് ബി.സി.ഇ. 2500 നോടടുപ്പിച്ച് അഞ്ചാം രാജവംശത്തിലെ ഒരു രാജാവാണ്. ബി.സി.ഇ. 15-ആം നൂറ്റാണ്ടിൽ ഹഷെപ്സൂട്ട് രാജ്ഞി പുന്തിലേക്ക് ഒരു വമ്പൻ യാത്ര നടത്തിയതിനും തുടർന്ന് ആ രാജ്യവുമായി നിരന്തരം കച്ചവടം നടത്തിയിരുന്നതിനും തെളിവുകളായി ലക്സർ നഗരത്തിനെതിരെ, നൈൽ നദിയുടെ പടിഞ്ഞാറേക്കരയിൽ, ഈ രാജ്ഞിയുടെ ശവകുടീരത്തോടുചേർന്നുള്ള ക്ഷേത്രത്തിന്റെ ചുമരുകളിലെ ലിഖിതങ്ങളും ചിത്രങ്ങളും കണ്ടുകിട്ടിയിട്ടുണ്ട്.

## അവലംബം

വർഗ്ഗം:പുരാതന ഈജിപ്റ്റ്‌
ലിയോൺ ടെസ്റൻ ദ ബോർ

**ലിയോൺ ടെസ്റൻ ദ ബോർ** ഫ്രഞ്ച് അന്തരീക്ഷ ശാസ്ത്രജ്ഞനായിരുന്നു. അന്തരീക്ഷത്തിലെ *സ്റ്റ്രാറ്റോസ്ഫീയർ* മേഖല കണ്ടെത്തിയതാണ് ഇദ്ദേഹത്തിന്റെ മികച്ച സംഭാവനയായി അംഗീകരിക്കപ്പെട്ടിട്ടുള്ളത്. അന്തരീക്ഷ വിവരങ്ങൾ ശേഖരിക്കുന്നതിനായി ബലൂണുകൾ ഉപയോഗിച്ചു തുടങ്ങിയതും ടെസ്റൻ ആയിരുന്നു.
## ജീവിതരേഖ
1855 നവംബർ 5-ന് പാരീസിലായിരുന്നു ടെസ്റൻ ദ ബോറിന്റെ ജനനം. 1880-ൽ പാരീസിലെ സെൻട്രൽ ബ്യൂറോ ഒഫ് മീറ്റിയറോളജിയിലെ അന്തരീക്ഷ പഠനവിഭാഗത്തിൽ ടെസ്റൻ ചേർന്നു. ആഗോളമർദ വിതരണത്തെക്കുറിച്ച് ഇദ്ദേഹം പഠനങ്ങൾ നടത്തിയത് ഇവിടെവച്ചാണ്. ഭൂവിജ്ഞാനീയത്തെക്കുറിച്ചും, ഭൂകാന്തികതയെക്കുറിച്ചും പഠിക്കുക എന്ന ലക്ഷ്യത്തോടെ 1883, 1885, 1887 വർഷങ്ങളിൽ ഇദ്ദേഹം ഉത്തര ആഫ്രിക്കയിൽ പര്യവേക്ഷണയാത്ര നടത്തി. 400 മീറ്റർ ഉയരത്തിൽ കാണുന്ന അന്തരീക്ഷ മർദവിതരണത്തെക്കുറിച്ചു ചില പ്രധാന ചാർട്ടുകൾ ഇദ്ദേഹം പ്രസിദ്ധീകരിച്ചത് ഇക്കാലത്തായിരുന്നു. പിന്നീട് ബ്യൂറോയിൽ നിന്നും രാജിവച്ച ടെസ്റൻ സ്വന്തമായി ഒരു സ്വകാര്യ കാലാവസ്ഥാനിരീക്ഷണകേന്ദ്രം ട്രേപ്പസിൽ സ്ഥാപിച്ചു (1896). മേഘങ്ങളെക്കുറിച്ച് നടന്ന ഒരു ആഗോളപഠനത്തിലും (1896-97) ടെസ്റൻ പങ്കെടുത്തിരുന്നു.
## അന്തരീക്ഷ താപനിലാപഠനം
അന്തരീക്ഷ താപനില 11-13 കി.മീറ്റർ ഉയരം വരെ മാത്രമേ ഉയരത്തിനാനുപാതികമായി കുറയുന്നുള്ളുവെന്ന് ഇദ്ദേഹം കണ്ടെത്തി (1906). അതിനുശേഷം വരുന്ന മേഖലയിലെ താപനിലയിൽ മാറ്റമൊന്നും വരുന്നില്ല എന്നതും ഇദ്ദേഹത്തിന്റെ ശ്രദ്ധയിൽപ്പെട്ടു. ഈ മേഖലയ്ക്ക് ഇദ്ദേഹം സ്റ്റ്രാറ്റോസ്ഫീയർ എന്നു നാമകരണം ചെയ്യുകയും ഈ മേഖലയുടെ രാസഘടനയെക്കുറിച്ചുള്ള പഠനങ്ങൾക്ക് തുടക്കമിടുകയും ചെയ്തു. റോയൽ മീറ്റിയറോളജിക്കൽ സൊസൈറ്റി 1908-ൽ ഇദ്ദേഹത്തെ *സിമൺസ് സ്വർണമെഡൽ* നൽകി ആദരിച്ചു. 1913 ജനുവരി 2-ന് കേയ്ൻസിൽ വച്ച് ഇദ്ദേഹം നിര്യാതനായി.

## അവലബം
*http://www.albany.edu/faculty/rgk/atm101/struchis.html
*http://www.ballooninghistory.com/whoswho/who%27swho-b2.html

വർഗ്ഗം:1855-ൽ ജനിച്ചവർ
വർഗ്ഗം: 1913-ൽ മരിച്ചവർ
വർഗ്ഗം:നവംബർ 5-ന് ജനിച്ചവർ
വർഗ്ഗം:ജനുവരി 2-ന് മരിച്ചവർ

വർഗ്ഗം:ഫ്രഞ്ച് അന്തരീക്ഷ ശാസ്ത്രജ്ഞർ
സാൻഡ് ബ്രാഞ്ച് (ഡാളസ് കൗണ്ടി, ടെക്സസ്)

അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു അൺഇൻകോർപ്പറേറ്റഡ് കമ്മ്യൂണിറ്റിയാണ് **സാൻഡ് ബ്രാഞ്ച്**.ഹാൻഡ്ബുക്ക് ഓഫ് ടെക്സസ് പ്രകാരം, 2000ആമാണ്ടിൽ ഇവിടെ 400 പേർ വസിച്ചിരുന്നു.

## അവലംബം


## പുറത്തേയ്ക്കുള്ള കണ്ണികൾ
*
*
അൺഇൻകോർപ്പറേറ്റഡ് പ്രദേശം

നിയമപ്രകാരം സ്വയംഭരണമില്ലാത്തതും ഉയർന്ന ഭരണകേന്ദ്രമായ ടൗൺഷിപ്പ്, പാരിഷ്, ബറോ, കൗണ്ടി, കാന്റൺ, സംസ്ഥാനം, പ്രൊവിൻസ് അല്ലെങ്കിൽ രാജ്യം നേരിട്ടു ഭരിക്കുന്നതുമായ പ്രദേശമാണ് **അൺഇൻകോർപ്പറേറ്റഡ് പ്രദേശം**. ചിലപ്പോൾ മുൻസിപ്പാലിറ്റികൾ കടബാദ്ധ്യതമൂലമോ മറ്റോ പിരിച്ചുവിടേണ്ടിവന്നതുമൂലം ഭരണത്തിന്റെ ഉത്തരവാദിത്തം ഉയർന്ന ഭരണകേന്ദ്രത്തിൽ എത്തിപ്പെടുന്നതിനാലും അൺഇൻകോർപ്പറേറ്റഡ് കമ്മ്യൂണിറ്റികൾ രൂപപ്പെടാം. എന്നാൽ ഫ്രാൻസ്, ബ്രസീൽ എന്ന പോലുള്ള ചില രാജ്യങ്ങളിൽ അൺഇൻകോർപ്പറേറ്റഡ് പ്രദേശങ്ങളേയില്ല.

വർഗ്ഗം:പ്രാദേശികഭരണം
ഹവാന

ലാറ്റിനമേരിക്കൻ രാജ്യമായ ക്യൂബയുടെ തലസ്ഥാന നഗരമാണ് **ഹവാന**. ക്യൂബയിലെ ഏറ്റവും വലിയ നഗരവും പ്രധാന തുറമുഖവും സാമ്പത്തികാസിരാകേന്ദ്രവുമാണ് ഹവാന.

## ചരിത്രം
1514-ലോ 1515-ലോ ആഗസ്ത് 25നാണ് ഈ നഗരം സ്ഥാപിക്കപ്പെട്ടത്. 

## അവലംബം




വർഗ്ഗം:ലാറ്റിനമേരിക്കയിലെ തലസ്ഥാനങ്ങൾ
അച്ചുതണ്ടു യുഗം

ഇന്ത്യ, പേർഷ്യ, ചൈന, പലസ്തീന, ഗ്രീസ് എന്നിങ്ങനെയുള്ള ചിതറിക്കിടക്കുന്ന നാടുകളെ കേന്ദ്രീകരിച്ച് ലോകത്താകമാനം മനുഷ്യചിന്തയിൽ വിപ്ലവകരമായ മുന്നേറ്റം നടന്നതായി പറയപ്പെടുന്ന ബി.സി. 800-നും 200-നും ഇടയ്ക്കുള്ള കാലഘട്ടത്തെ സൂചിപ്പിക്കാൻ ഇരുപതാം നൂറ്റാണ്ടിലെ ജർമ്മൻ ചിന്തകൻ കാൾ ജാസ്പേഴ്സ് രൂപപ്പെടുത്തിയ പരികല്പനയാണ് **അച്ചുതണ്ടു യുഗം** (Axial Age). മനുഷ്യമനസ്സുകളേയും സംസ്കാരങ്ങളേയും മൗലികമായി സ്വാധീനിച്ച് ഇന്നോളം നിലനിൽക്കുന്ന മുഖ്യ ദാർശനിക-ധാർമ്മികവ്യവസ്ഥകളുടെയെല്ലാം അടിത്തറ ഈ കാലഘട്ടത്തിൽ രൂപപ്പെട്ടതാണെന്നു ജാസ്പേഴ്സ് വാദിച്ചു.

മനുഷ്യചിന്തയുടെ ആഗോളതലത്തിലുള്ള വികാസത്തിൽ ബിസി ഒന്നാം സഹസ്രാബ്ദത്തിന്റെ മദ്ധ്യഘട്ടത്തിനുള്ള പ്രാധാന്യം ജാസ്പേഴ്സിനു മുൻപും ചൂണ്ടിക്കാണിക്കപ്പെട്ടിട്ടുണ്ട്.  1922-ൽ പ്രസിദ്ധീകരിച്ച "ലോകത്തിന്റെ ഒരു ലഘുചരിത്രം" (A Brief History of the World) എന്ന കൃതിയിൽ ബിസി ആറാം നൂറ്റാണ്ടിനെക്കുറിച്ച് എച്ച്.ജി.വെൽസ് ഇങ്ങനെ എഴുതിയിരിക്കുന്നു:‌

1953-ൽ പ്രസിദ്ധീകരിച്ച "ചരിത്രത്തിന്റെ ഉല്പത്തിയും ലക്ഷ്യവും" എന്ന കൃതിയിലാണ് ജാസ്പേഴ്സ് അച്ചുതണ്ടു യുഗത്തെ സംബന്ധിച്ച തന്റെ പരികല്പന അവതരിപ്പിച്ചത്. ഈ കൃതിയിൽ അദ്ദേഹം പിൽക്കാലദർശനങ്ങളേയും മതങ്ങളേയും മൗലികമായി സ്വാധീനിച്ച അച്ചുതണ്ടുയുഗത്തിലെ ചിന്തകന്മാരെ എടുത്തുപറയുകയും, ചിന്തയുടെ ലോകത്ത് അവരുടെ ഉത്ഭവമേഖലകൾക്കുണ്ടായിരുന്ന സവിശേഷതകൾ തിരിച്ചറിയുകയും ചെയ്തു. ഭൂമിയുടെ നാലു മേഖലകളിൽ നടന്ന ഈ വികാസത്തിൽ ചൈനയിൽ കൺഫ്യൂഷിയൻ, താവോയിസ്റ്റ് ധർമ്മങ്ങളും, ഇന്ത്യയിൽ ബുദ്ധ, ഹിന്ദുമതങ്ങളും, ഇസ്രായേലിൽ ഏകദൈവവാദവും, ഗ്രീസിൽ ദാർശനികയുക്തിയും (Philosophical rationalism) വികസിച്ചു. ബുദ്ധനും, സോക്രട്ടീസും, കൺഫ്യൂഷിയസും, ജെറമിയായും, ഉപനിഷൽയോഗികളും, മെൻഷിയസും, യൂറിപ്പിഡിസും ഇതിൽ പങ്കുപറ്റി. വിവിധ സംസ്കാരങ്ങളിൽ ഏകകാലത്ത് നടന്ന ഈ ബൗദ്ധികമുന്നേറ്റങ്ങൾ തമ്മിൽ തിരിച്ചറിയാവുന്ന ഉഭയബന്ധങ്ങളോ കൊടുക്കൽ വാങ്ങലുകളോ ഇല്ലാതിരുന്നിട്ടും അവ അത്ഭുതകരമായ സമാനതകൾ പ്രകടിപ്പിച്ചതായി ജാസ്പേഴ്സ് കരുതി.  ബിസി രണ്ടാം സഹസ്രാബ്ധത്തിന്റെ മദ്ധ്യഘട്ടത്തിലെ മനുഷ്യസംസ്കാരത്തെ സംബന്ധിച്ച ജാസ്പേഴിന്റെ ഈ ഉൾക്കാഴ്ച മറ്റു പല പണ്ഡിതന്മാരും പിന്തുടരുകയും മതങ്ങളുടെ ചരിത്രത്തിന്റെ പഠനത്തിൽ ചർച്ചാവിഷയമായി തുടരുകയും ചെയ്യുന്നു.
## അവലംബം


വർഗ്ഗം:അയോയുഗം
ആരൺ ഷ്വാർട്‌സ്

ഇന്റർനെറ്റ് ഉള്ളടക്കങ്ങളെ ആവശ്യക്കാരിലേക്ക് എത്തിയ്ക്കുന്ന വെബ് ഫീഡ് ഫോർമാറ്റിന്റെ വിഭാഗമായ ആർഎസ്എസ് 1.0 (RSS 1.0) രൂപകൽപ്പനയിലെ നിർണ്ണായക വ്യക്തിയായിരുന്നു **ആരൺ സ്വാർട്‌സ്** (8 നവംബർ 1986 - 11 ജനുവരി 2013).  14 വയസ്സിലാണ് ആരോൺ ആർഎസ്എസ് 1.0 രൂപകൽപ്പന ചെയ്തത്. സോഷ്യൽ ന്യൂസ് വെബ്‌സൈറ്റായ റെഡ്ഡിറ്റിന്റെയും, പകർപ്പവകാശ അനുമതി പത്രങ്ങൾ  ലാഭേച്ഛയില്ലാതെ നൽകുന്ന ക്രിയേറ്റീവ് കോമൺസ്ന്റെയും, സ്ഥാപകരിൽ ഒരാളായ ആരൺ   ഇന്റർനെറ്റിലെ വിവരങ്ങൾ സൗജന്യമായി ലഭ്യമാക്കാൻ വേണ്ടി പ്രവർത്തിച്ചവരിൽ പ്രമുഖനാണ്. ജേസ്റ്റോറിൽ നിന്നുള്ള ലേഖനങ്ങൾ മോഷ്ടിച്ചു എന്ന കുറ്റം ചുമത്തപ്പെട്ട ആരോൺ 27ആം വയസ്സിൽ ആത്മഹത്യ ചെയ്യുകയായിരുന്നു.
## ജീവിത രേഖ
കുട്ടിക്കാലം മുതലെ കംപ്യൂട്ടർ പ്രോഗ്രാം ചെയ്യാൻ ആരംഭിച്ച സ്വാർട്സ്, പതിനാലാം വയസ്സിൽ ആർഎസ്എസിൻറെ ആദ്യ പതിപ്പ് കണ്ടുപിടിക്കുന്നതിൽ പങ്കു വഹിച്ചു. ഹാക്കിങ്ങിന്റെ  പേരിൽ അടുത്ത കാലത്തു സ്വാർട്സിനെതിരേ കേസെടുത്തിരുന്നു. ഇന്റർനെറ്റ് സെൻസർഷിപ്പിനെതിരേ പോരാടുന്ന സംഘടനയായ ഡിമാൻഡ് പ്രോഗ്രസ് ക്യാംപെയ്ൻ ഗ്രൂപ്പ് സ്ഥാപകരിൽ ഒരാളാണ്. ഡിജിറ്റൽ ലൈബ്രറിയായ ജെസ്‌റ്റോറിൽ നിന്നും 40 ലക്ഷത്തോളം അക്കാദമിക് പ്രബന്ധങ്ങൾ ഡൗൺലോഡ് ചെയ്ത് പൊതുജനങ്ങൾക്ക് സൗജന്യമായി ആരൺ വിതരണം ചെയ്തിരുന്നു. 35 വർഷത്തോളം തടവും 10 ലക്ഷം ഡോളർ പിഴയും ലഭിക്കാവുന്ന കുറ്റമാണിത്. കേസിൽ വിചാരണ തുടങ്ങാനിരിക്കെയാണ് ഇരുപത്തിയാറാം വയസ്സിൽ അദ്ദേഹം ആത്മഹത്യ ചെയ്തു. കുറ്റക്കാരനെന്ന് കണ്ടെത്തിയാൽ അദ്ദേഹത്തിന് ദീർഘകാലം തടവിൽ കഴിയേണ്ടി വരുമായിരുന്നു.
റിച്ച് സൈറ്റ് സമ്മറി എന്നറിയപ്പെടുന്ന ആർ.എസ്.എസ് സംവിധാനം ഉപയോഗിച്ച് വിവിധ സൈറ്റുകളിൽ നിന്ന് അമേരിക്കൻ കോടതികളുടെ രേഖകൾ ഡൗൺലോഡ് ചെയ്ത് ആവശ്യക്കാർക്ക് സൗജന്യമായി വിതരണം ചെയ്തിരുന്നു. കാലിഫോർണിയ ആസ്ഥാനമായുള്ള റെഡിറ്റ് വഴി നിരവധി വാർത്തകളും ലേഖനങ്ങളും കോടതിയുമായി ബന്ധപ്പെട്ട രേഖകളും ആരൺ ഇന്റർനെറ്റിൽ സൗജന്യമായി പ്രസിദ്ധീകരിച്ചു. ഇതേ തുടർന്നുള്ള ചർച്ചകളിലൂടെയാണ് ആരൺ പ്രശസ്തനായത്. കോടതി രേഖകൾ ചോർത്തിയ സംഭവത്തിൽ സ്വാർട്‌സിനെതിരെ എഫ്.ബി.ഐ അന്വേഷണം നടത്തിയിരുന്നുവെങ്കിലും കുറ്റം ചുമത്തിയിരുന്നില്ല.
മസാച്യുസെറ്റ്‌സ് ഇൻസ്റ്റിറ്റിറ്റ്യൂട്ട് ഓഫ് ടെക്‌നോളജിയിൽനിന്ന് രേഖകൾ ചോർത്തിയത് അടക്കമുള്ള നിരവധി കേസുകൾ അദ്ദേഹത്തിനെതിരെ ഉണ്ടായിരുന്നു. അമേരിക്കൻ പ്രതിനിധി സഭയിൽ അവതരിപ്പിച്ച ഓൺലൈൻ പകർപ്പവകാശ നിയമത്തിനെതിരെ ആരണിന്റെ നേതൃത്വത്തിൽ ശക്തമായ പ്രക്ഷോഭം നടന്നിരുന്നു.   റ്റ്യൂ

## റിച്ച് സൈറ്റ് സമ്മറി

സ്ഥിരമായി പുതുക്കപ്പെട്ടു കൊണ്ടിരിക്കുന്ന ബ്ലോഗുകൾ, വാർത്താ തലക്കെട്ടുകൾ, ഓഡിയോ, വീഡിയോ തുടങ്ങിയ ഇന്റർനെറ്റ് ഉള്ളടക്കങ്ങളെ ആവശ്യക്കാരിലേക്ക് തൽസമയം എത്തിക്കാനുപയോഗിക്കുന്ന വെബ് ഫീഡ് ഫോർമാറ്റുകളുടെ ഒരു വിഭാഗമാണ് ആർ.എസ്‌.എസ്‌. (ആർ.ഡി.എഫ്. സൈറ്റ് സമ്മറി എന്നാണ് യഥാർത്ഥ പേരെങ്കിലും റിയലി സിമ്പിൾ സിൻഡിക്കേഷൻ എന്നും വ്യാപകമായി ഉപയോഗിക്കുന്നു).

## കൃതികൾ
* 
* .
* .

## അവലംബം

## പുറം കണ്ണികൾ

*
* .
*Pushed into the abyss
*Aaron Swartz trends all day on the Net
*A whiz kid's sad story
*
*

വർഗ്ഗം:1986-ൽ ജനിച്ചവർ
വർഗ്ഗം: 2013-ൽ മരിച്ചവർ
വർഗ്ഗം:നവംബർ 8-ന് ജനിച്ചവർ
വർഗ്ഗം:ജനുവരി 11-ന് മരിച്ചവർ

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:ആത്മഹത്യ ചെയ്തവർ
വർഗ്ഗം:പൊതുസഞ്ചയ രേഖകൾക്കായി പ്രവർത്തിക്കുന്നവർ
ചിമ്മിനിവിളക്ക്

ലഘുചിത്രം|ചിമ്മിനിവിളക്ക്
കേരളീയർ  ഉപയോഗിച്ചിരുന്ന മണ്ണെണ്ണ ഒഴിച്ച് കത്തിക്കാവുന്ന വിളക്കാണ് **ചിമ്മിനിവിളക്ക്**. ചിലയിടങ്ങളിൽ ഇപ്പോഴും മണ്ണെണ്ണ കത്തിക്കുന്ന ചിമ്മിനിവിളക്ക് ഉപയോഗിക്കുന്നുണ്ട്. ചുവട്ടിൽ മണ്ണെണ്ണ നിറക്കാനായി സ്ഫടികം കൊണ്ടോ ലോഹം കൊണ്ടോ നിർമ്മിച്ച ഉരുണ്ട പാത്രവും അതിൽ‌നിന്നും പഞ്ഞിനാരു കൊണ്ടുള്ള തിരി ഉയർന്ന് വരുന്ന അടപ്പും ഉണ്ടായിരിക്കും. തിരിയുടെ അറ്റം കത്തുന്നതിനനുസരിച്ച് എണ്ണ മുകളിലേക്ക് ഉയരുന്നു. തിരിയിലെ വെളിച്ചം നിയന്ത്രിക്കാനായി മുകളിൽ സ്ഫടികം കൊണ്ടുള്ള (പുകക്കുഴൽ) ചിമ്മിനി ഉണ്ടായിരിക്കും.

ചിമ്മിനി വിളക്ക് ആദ്യമായി രൂപകൽപ്പന ചെയ്ത ലിയനാർഡൊ ഡാവിഞ്ചി അന്ന് ഗ്ലാസ് ലഭ്യമല്ലാത്തതിനാൽ ലോഹക്കുഴലാണ് ഉപയോഗിച്ചത് - യാക്കൊവ് പെരെൽമാൻ - ഭൗതികകൗതുകം - ഭാഗം 2 - പ്രോഗ്രസ്സ് പബ്ലിഷേഴ്സ്, മോസ്കോ.

മധ്യകാലത്ത് ലിയനാർഡോ ഡാ വിൻസി (1452 - 1519) രൂപകൽപ്പന ചെയ്ത ചിമ്മിനി വിളക്കിന് പോരായ്മകൾ ഉണ്ടായിരുന്നെങ്കിലും കൃത്രിമ വിളക്കുകളുടെ രൂപകൽപ്പനയ്ക്ക് അദ്ദേഹമാണ് തുടക്കം കുറിച്ചത്. 1879-ൽ തോമസ് ആൽവാ എഡിസൺ (1847 - 1931) ബൾബ് കണ്ടുപിടിക്കുന്നതു വരെയും ഇത്തരം പരീക്ഷണങ്ങൾ പലയിടത്തും അരങ്ങേറിയിരുന്നെങ്കിലും, എഡിസൺ കണ്ടുപിടിച്ച ബൾബ് ഇന്നും പഴഞ്ചൻ സാങ്കേതികതയുടെ പട്ടികയിൽ സ്ഥാനം പിടിച്ചിട്ടില്ല.

## അവലംബം

വർഗ്ഗം:വിളക്കുകൾ
റൗൾ കാസ്ട്രോ

ലാറ്റിൻ അമേരിക്കൻ രാജ്യമായ ക്യൂബയുടെ പ്രസിഡന്റ് ആണ് റൗൾ കാസ്ട്രോ. 2008ൽ സഹോദരൻ ഫിദൽ കാസ്ട്രോ ക്യൂബയുടെ പ്രസിഡന്റു പദമൊഴിഞ്ഞപ്പോൾ ആണ് പകരമായി റൗൾ കാസ്ട്രോ അധികാരമേറ്റത്. 2011 മുതൽ ക്യൂബൻ കമ്മ്യൂണിസ്റ്റ് പാർട്ടിയുടെ കേന്ദ്ര കമ്മിറ്റിയുടെ  സെക്രട്ടറി കൂടിയാണ് റൗൾ കാസ്ട്രോ. 1959 മുതൽ2008 വരെ ക്യൂബൻ സായുധസേനാവിഭാഗത്തിന്റെ മന്ത്രിയായി സേവനമനുഷ്ഠിച്ചിട്ടുണ്ട്.

2006 ജൂലൈ 31 ന് ഫിദൽ കാസ്ട്രോ രോഗബാധിതനായതിനെത്തുടർന്ന് താൽകാലികമായി കൗൺസിൽ സ്റ്റേറ്റിന്റെ പ്രസിഡന്റായി സ്ഥാനമേറ്റെടുത്തു. ക്യൂബയുടെ ഭരണഘടനയനുസരിച്ച്, പ്രസിഡന്റ് രോഗബാധിതനായി, ഭരണഘടന അനുശാസിക്കുന്ന കർത്തവ്യങ്ങൾ നടത്താൻ കഴിയാതിരിക്കുന്ന സമയത്ത് വൈസ് പ്രസിഡന്റിന് ആ സ്ഥാനമേറ്റെടുക്കാവുന്നതാണ്.2008 ഫെബ്രുവരി 24 ന് നാഷണൽ അസ്സംബ്ലി റൗളിനെ പ്രസിഡന്റായി തിരഞ്ഞെടുത്തു. രോഗത്തിൽ നിന്നും പൂർണ്ണമായി മുക്തി നേടിയിട്ടില്ലാത്തതിനാൽ പ്രസിഡന്റ് സ്ഥാനത്തേക്ക് താൻ മത്സരിക്കുന്നില്ലെന്ന് ഫിദൽ പറഞ്ഞിരുന്നു.

2011 മുതൽ ക്യൂബൻ കമ്മ്യൂണിസ്റ്റ് പാർട്ടിയുടെ കേന്ദ്ര കമ്മിറ്റിയുടെ സെക്രട്ടറി കൂടിയാണ് റൗൾ. 46 വർഷത്തോളം സഹോദരനായ ഫിദലിന്റെ കൂടെ പാർട്ടിയുടെ കേന്ദ്ര കമ്മിറ്റിയിൽ രണ്ടാം സ്ഥാനക്കാരനായിരുന്നു റൗൾ. എന്നാൽ ശാരീരിക പ്രശ്നങ്ങൾ മൂലം  ഫിദൽ സ്ഥാനമൊഴിഞ്ഞപ്പോൾ റൗൾ കേന്ദ്രകമ്മിറ്റിയുടെ സെക്രട്ടറിയായി തിരഞ്ഞെടുക്കപ്പെടുകയായിരുന്നു. 2018 നുശേഷം, ഒരു രണ്ടാമൂഴത്തിനു താനുണ്ടാവുകയില്ലെന്ന് റൗൾ നേരത്തേതന്നെ പ്രഖ്യാപിച്ചിരുന്നു.
## ആദ്യകാല ജീവിതം
ക്യൂബയുടെ തലസ്ഥാനമായ ഹവാനയിൽ നിന്ന് 800 കി.മി. അകലെയുള്ള ബിറാനിലെ ഒരു ധനിക കർഷക കുടുംബത്തിലാണ് കാസ്ട്രോ ജനിച്ചത്. എയ്ഞ്ചൽ കാസ്ട്രോ അർഗീസാണ് പിതാവ്, അമ്മ ലിനാ റുസ് ഗൊൺസാൽവസ് (സെപ്റ്റംബർ 23, 1903 – ഓഗസ്റ്റ് 6, 1963).  അച്ഛൻ എയ്ഞ്ചൽ കാസ്ട്രോ അർഗീസ് സ്‌പെയിനിൽ നിന്ന് കുടിയേറിയ തൊഴിലാളി ആയിരുന്നുവെങ്കിലും പിൽക്കാലത്ത് സമ്പന്നനായ ഒരു കൃഷിക്കാരനായിക്കഴിഞ്ഞിരുന്നു.

റൗളും സഹോദരൻ ഫിദലും, പഠിച്ചിരുന്ന ആദ്യ സ്കൂളിൽ നിന്നും പുറത്താക്കപ്പെട്ടു. ഹവാനയിലെ ജെസ്യൂട്ട് കോളേജിൽ ആണ് പിന്നീട് പഠനം പുനരാരംഭിച്ചത്. ഫിദൽ കാസ്ട്രോ പഠനത്തിൽ മുമ്പനായിരുന്നപ്പോൾ, റൗൾ ഒരു ശരാശരി വിദ്യാർത്ഥി മാത്രമായിരുന്നു. സാമൂഹ്യശാസ്ത്രമായിരുന്നു ബിരുദ ക്ലാസ്സുകളിൽ റൗൾ തിരഞ്ഞെടുത്തത്.

## അവലംബം

വർഗ്ഗം:ക്യൂബ
വർഗ്ഗം:ജീവചരിത്രം
വർഗ്ഗം:1931-ൽ ജനിച്ചവർ
വർഗ്ഗം:ജൂൺ 3-ന് ജനിച്ചവർ
വർഗ്ഗം:കമ്യൂണിസ്റ്റ് നേതാക്കൾ
വർഗ്ഗം:ലോകനേതാക്കൾ
വർഗ്ഗം:ഗറില്ല യുദ്ധനേതാക്കൾ
വർഗ്ഗം:ക്യൂബൻ വിപ്ലവകാരികൾ
വർഗ്ഗം:ജീവിച്ചിരിക്കുന്നവർ
ചെരപ്പ

ലഘുചിത്രം|ചെരപ്പ നിർമ്മാണത്തിനുള്ള ചുരക്ക
പച്ചക്കറി വിത്ത് കേടുവരാതെ സൂക്ഷിക്കാൻ ഉപയോഗിച്ചിരുന്ന ചെരപ്പ ഒരു കായയുടെ കട്ടിയുള്ള പുറം‌തോടാണ്. ഇതിൽ ചെടികളുടെ വിത്തുകൾ നിറച്ച് മണ്ണുകൊണ്ട് അടച്ചു വെച്ചാൽ കീടങ്ങളുടെ ശല്യമില്ലാതെ വളരെ കാലത്തോളം വിത്തുകൾ നിലനിൽക്കും. ചുരക്ക എന്ന പച്ചക്കറിയുടെ കായകൊണ്ടാണ് ചെരപ്പ നിർമ്മിക്കുന്നത്. നന്നായി മൂപ്പെത്തിയ ചുരക്കയുടെ ഉള്ളിൽ‌നിന്നും വിത്തുകൾ നീക്കം ചെയ്ത് ഉണക്കിയെടുത്താണ് പാത്രത്തിന്റെ ആകൃതിയിലുള്ള ചെരപ്പ ഉണ്ടാക്കുന്നത്. മൂപ്പെത്താത്ത ചുരക്ക കറിവയ്ക്കാൻ ഉപയോഗിക്കുമെങ്കിലും, മൂപ്പെത്തിയ ചുരക്കയ്ക്ക് കട്ടിയുള്ള പുറന്തോട് ഉള്ളതിനാൽ ഭക്ഷ്യയോഗ്യമല്ല. കള്ള് ചെത്തുകാർ തെങ്ങിൽ നിന്ന് കള്ള് ശേഖരിക്കാൻ ചെരപ്പ ഉപയോഗിക്കാറുണ്ട്. പ്ലാസ്റ്റിക്ക് പാത്രങ്ങളുടെ വരവോടെ ചെരപ്പ ഒരു അപൂർവ വസ്തുവായി മാറിക്കൊണ്ടിരിക്കുന്നു.

വർഗ്ഗം:കാർഷികോപകരണങ്ങൾ
രവിചന്ദ്രൻ അശ്വിൻ

**രവിചന്ദ്രൻ അശ്വിൻ**  (ജനനം: 1986 സെപ്റ്റംബർ 17, മദ്രാസ്, തമിഴ്നാട്) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ആഭ്യന്തര ക്രിക്കറ്റിൽ തമിഴ്നാട് ടീമിനുവേണ്ടിയും ഐ.പി.എല്ലിൽ രാജസ്ഥാൻ റോയൽസ് വേണ്ടിയുമാണ് അദ്ദേഹം കളിക്കുന്നത്. ഒരു വലങ്കയ്യൻ ബാറ്റ്മാനും, വലങ്കയ്യൻ ഓഫ് സ്പിന്നറുമാണ് അദ്ദേഹം. കാരം ബോൾ എറിയാനുള്ള കഴിവ് അദ്ദേഹത്തെ കൂടുതൽ ആക്രമണകാരിയായ ഒരു ബൗളറാക്കുന്നു.

## സ്വകാര്യ ജീവിതം
ഒരു ഹിന്ദു ബ്രാഹ്മണ കുടുംബത്തിലാണ് അദ്ദേഹം ജനിച്ചത്. വിവരസാങ്കേതികവിദ്യയിൽ ഒരു ബി.ടെക് ബിരുദധാരിയാണ് അദ്ദേഹം. അശ്വിന്റെ പിതാവും മുൻപ് തമിഴ്നാട്ടിലെ മത്സരക്രിക്കറ്റിൽ ഒരു ഫാസ്റ്റ് ബൗളറായിരുന്നു. 2011 നവംബറിൽ അശ്വിൻ ബാല്യകാല സുഹൃത്തായിരുന്ന പ്രീതി നാരായണനെ വിവാഹം കഴിച്ചു. ചെന്നൈയിലെ മാമ്പലത്താണ് അദ്ദേഹം താമസിക്കുന്നത്.
## ക്രിക്കെറ്റ് ജീവിതം
ഇന്ത്യക്കു വേണ്ടി ഏറ്റവും വേഗതിൽ 100 വിക്കറ്റ് തികച്ച ബൗളർ ആണ് അശ്വിൻ.(18ആമതെ ടെസ്റ്റ്). ഒരു ടെസ്റ്റിൽ 100 റൺസും 5വിക്കെറ്റും നേടുക എന്ന അപൂർവ നെട്ടം രണ്ട് തവണ നേടിയ ഒരെ ഒരു ഭാരതീയനും അശ്വിൻ ആണ്.

## മികച്ച ടെസ്റ്റ് ക്രിക്കറ്റ് ബൗളിങ് പ്രകടനങ്ങൾ

## അന്താരാഷ്ട്ര ടെസ്റ്റ് ശതകങ്ങൾ

## റെക്കോഡുകൾ
* ഒരു ടെസ്റ്റ് മത്സരത്തിൽ സെഞ്ച്വറിയും (100 റൺസ്), 5 വിക്കറ്റുകളും നേടുന്ന മൂന്നാമത്തെ ഇന്ത്യൻ ക്രിക്കറ്റർ.
* അരങ്ങേറ്റ മത്സരത്തിൽതന്നെ മാൻ ഓഫ് ദ് മാച്ച് പുരസ്കാരം നേടുന്ന നാലാമത്തെ ഇന്ത്യക്കാരൻ.
* ടെസ്റ്റിൽ ഏറ്റവും വേഗത്തിൽ 50 വിക്കറ്റുകൾ നേടിയ ഇന്ത്യൻ കളിക്കാരൻ (9 ടെസ്റ്റുകളിൽനിന്ന്).
* ലോക ടെസ്റ്റ് ക്രിക്കറ്റ് ചരിത്രത്തിൽ 50 വിക്കറ്റും 500 റൺസും ഏറ്റവും വേഗത്തിൽ നേടിയ 3 കളിക്കാരിൽ ഒരാൾ (11 ടെസ്റ്റുകളിൽനിന്ന്).

## അവലംബം

## പുറത്തേക്കുള്ള കണ്ണികൾ
* രവിചന്ദ്രൻ അശ്വിന്റെ പ്രോഫൈൽ ക്രിക്കിൻഫോയിൽ നിന്ന്
* അശ്വിൻ നിഗൂഡ പന്തുമായി തയ്യാർ: ടൈസ് ഓഫ് ഇന്ത്യ

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:1985-ൽ ജനിച്ചവർ
ഉമിക്കരി

ലഘുചിത്രം|ഉമിക്കരി
നെല്ലിന്റെ പുറം‌പാളിയായ ഉമി കരിച്ചാൽ ലഭിക്കുന്നതാണ് **ഉമിക്കരി**. കേരളീയർ പല്ല് വൃത്തിയാക്കാൻ ഇത് ഉപയോഗിക്കാറുണ്ട്. നെല്ലിനെ പൊതിഞ്ഞിരിക്കുന്ന ആവരണമാണ് ഉമി. നെല്ല് പൂവായിരിക്കുമ്പോൾ കാണപ്പെടുന്ന രണ്ട് ദളങ്ങളാണ് അരിയായി മാറുന്ന നേരത്ത് ആവരണമായി കാണുന്നത്. നെല്ല് കുത്തിയിട്ട് അരി ശേഖരിക്കുമ്പോൾ വെളിയിൽ വരുന്ന ഭാരം കുറഞ്ഞ തോടിനെ ഉമിയെന്ന് പറയുന്നു.  ഉമിക്കരി നന്നായി പൊടിച്ച് വിരലിലെടുത്ത് പല്ലുകളിൽ ഉരയ്ക്കുമ്പോൾ പല്ലിൽ അടിഞ്ഞുകൂടിയ മാലിന്യങ്ങൾ നശിച്ച് പല്ല് വൃത്തിയാവുന്നു.

ആഗ്രഹാനുസരണം ഉമിക്കരിയിൽ ഉപ്പും, കുരുമുളകു പൊടിച്ചതും ചേർക്കുക പതിവുണ്ട്. ടൂത്ത് പേസ്റ്റുകളുടെ പ്രചാരം വർദ്ധിച്ചതും, ഉമി കരിക്കുവാനുള്ള അസൗകര്യങ്ങളും കാരണമായിരിക്കണം ഉമിക്കരിയുടെ ഉപയോഗം കുറഞ്ഞു പോയത്. 

ഉമിക്കരി, കരി തുടങ്ങിയ വസ്തുക്കളുപയോഗിക്കുന്നത് പല്ലും മോണയും ചേരുന്ന ഭാഗം തേയാൻ കാരണമാകുമെന്ന വൈദ്യോപദേശവും ഉമിക്കരിയുടെ പ്രചാരം കുറയാൻ കാരണമായിട്ടുണ്ടാവാം.

ഏതാനും ദശകങ്ങൾ മുമ്പു വരെ ടൂത്ത് പേസ്റ്റിനു പകരം ഉമിക്കരിയും, ടംഗ് ക്ലീനറിനു പകരം ഈർക്കിൽ പിളർന്നെടുത്തുണ്ടാക്കുന്ന അലകുകളും ആയിരുന്നു കൂടുതൽ പേരും ഉപയോഗിച്ചിരുന്നത്.

## അവലംബം

വർഗ്ഗം:ഗാർഹിക ഉല്പന്നങ്ങൾ
വർഗ്ഗം:നെല്ല്
ശബരി

ഹിന്ദുപുരാണം രാമായണത്തിലെ പ്രായമായ സ്ത്രീ സന്യാസിനിയായ ഒരു കഥാപാത്രമാണ് **ശബരി** (Sanskrit: शबरी). തികഞ്ഞ ഭക്തിയിൽ രാമന്റെ ദർശനം സാധ്യമാകുമ്പോൾ അനുഗ്രഹം കിട്ടുന്ന ഒരു സ്ത്രീയായി അവരെ വർണിച്ചിരിക്കുന്നു. 

വനവാസക്കാലത്ത് സീതയെ അന്വേഷിച്ചു ലങ്കയിലേക്കു പോകുമ്പോൾ ശ്രീരാമൻ ലക്ഷ്മണനോടൊത്ത് ശബരിയുടെ ആശ്രമത്തിലെത്തി. ഉത്തമ ഭക്തയായ ശബരി സ്വയം രുചിച്ചുനോക്കി ഏറ്റവും മധുരമുള്ള പഴങ്ങൾ മാത്രം ശ്രീ രാമചന്ദ്രനു നൽകി. ശബരിയുടെ ഭക്തിയിൽ സന്തുഷ്ടനായ ശ്രീരാമൻ, ശബരിയുടെ ആശ്രമം ഇരിക്കുന്ന സ്ഥലം ശബരിമല എന്ന പേരിൽ അറിയപ്പെടുമെന്നും ലോകാവസാനംവരെ ശബരിയുടെ കഥ നിലനിൽക്കുമെന്നും അനുഗ്രഹിച്ചു എന്നാണ് ഐതിഹ്യം.
## കഥ

ആദിവാസി ഗ്രാമത്തിൽ നിന്നുള്ള ഒരു പെൺകുട്ടിയായിരുന്നു ശബരി. കൃഷ്ണ ദത്ത് ജി പറയുന്നതനുസരിച്ച് അവർ അറിവ് തേടി, ധർമത്തിന്റെ അർഥം അറിയാൻ ആഗ്രഹിച്ചുk.
## രാമായണ കഥാപാത്രമായ ശബരിയെക്കുറിച്ച് ആത്മകഥ
നിഷ്കളങ്ക ഭക്തിയിലൂടെയും അതിലെ നിരന്തര സാധനയിലൂടെയും ശരിയായ സമർപ്പണത്തിലൂടെയും ഈശ്വരസാക്ഷാത്കാരം നേടാമെന്നതിൻ്റെ ഉത്തമോദാഹരണമാണ് ശബരി. 

## അവലംബം

* 
* 
* 

## ബാഹ്യ ലിങ്കുകൾ
* Lord Rama only thirsted for the Prema of Shabri Ji by Brig. Partap Singh Ji Jaspal (Retd.)

വർഗ്ഗം:രാമായണത്തിലെ കഥാപാത്രങ്ങൾ
മക്കച്ചോളം

**സിയാ മെയ്സ്** (Zea mays) എന്ന ശാസ്ത്രനാമത്തിൽ അറിയപ്പെടുന്ന **മക്കച്ചോളം** ഇന്ത്യയിൽ ഉത്തർപ്രദേശ്, രാജസ്ഥാൻ, പഞ്ചാബ്, ബിഹാർ തുടങ്ങിയ സംസ്ഥാനങ്ങളിൽ വ്യാപകമായി കൃഷിചെയ്യുന്നു. മധ്യ അമേരിക്കയാണ് ഈ വിളയുടെ ജന്മദേശം. വടക്കേ അമേരിക്കയിലെ അമേരിന്ത്യക്കാർ കൃഷിചെയ്തുവന്നിരുന്ന വിളയായതുകൊണ്ട് ഇത് ഇന്ത്യൻ കോൺ (Indian Corn) എന്ന പേരിലും അറിയപ്പെടുന്നു.

1-4 മീ. വരെ ഉയരത്തിൽ വളരുന്ന പലതരം മക്കച്ചോളയിനങ്ങൾ കൃഷിചെയ്യപ്പെടുന്നുണ്ട്. സസ്യത്തിന്റെ ഉയരം, മൂപ്പെത്താനാവശ്യമായ സമയം, ധാന്യത്തിന്റെ നിറവും വലിപ്പവും, അവയിലെ പോഷകാംശങ്ങളുടെ അളവ് എന്നിവയെ അടിസ്ഥാനമാക്കി  മക്കച്ചോളത്തെ ഡെൻറ്, അനിലേസുയ, ഫ്ളിൻറ്, പോപ്പ്, സ്വീറ്റ് എന്നിങ്ങനെ തിരിച്ചിട്ടുണ്ട്. ഇന്ത്യയിൽ കൃഷി ചെയ്യുന്നത് പ്രധാനമായി ഫ്ളിൻറാണ്‌. പോപ്പ് ഇനം പോപ്പ്കോൺ ഉണ്ടാക്കാൻ ഉപയോഗിക്കുന്നു. മക്കച്ചോളത്തിൽ നിന്നും എടുക്കുന്ന എണ്ണ പാചകത്തിനുപയോഗിക്കുന്നു.

ആഹാരപദാർഥമായി ഉപയോഗിക്കുന്നതിനുപുറമേ സ്റ്റാർച്ച്, ഗ്ലൂക്കോസ് മുതലായവ ഉണ്ടാക്കുന്നതിനും മക്കച്ചോളത്തിന്റെ ധാന്യപ്പൊടി വൻതോതിൽ ഉപയോഗിക്കുന്നു. ഇതിന്റെ വയ്ക്കോൽ കാലിത്തീറ്റയായി ഉപയോഗിക്കാറുണ്ട്.

## ഇതും കാണുക

* ചോളം
* മണിച്ചോളം

## ചിത്രശാല

File:Corn_-_ചോളം_01.JPG|ചോളം
File:Corn_-_ചോളം_02.JPG|ചോളം
ഇന്ത്യൻ അന്താരാഷ്ട്ര ട്വന്റി20 ക്രിക്കറ്റ് കളിക്കാരുടെ പട്ടിക

2006 ഡിസംബറിൽ ആദ്യ ട്വന്റി20 മത്സരം കളിച്ചതിനുശേഷം ഇന്ത്യക്കുവേണ്ടി അന്താരാഷ്ട്ര ട്വന്റി20 മത്സരങ്ങളിൽ ഇതുവരെ കളിച്ചിട്ടുള്ള എല്ലാ കളിക്കാരുടെയും പട്ടികയാണ് ഈ ലേഖനത്തിൽ ഉൾപ്പെടുത്തിയിരിക്കുന്നത്.

## സൂചകങ്ങൾ

## അവലംബം

വർഗ്ഗം:ഇന്ത്യൻ ക്രിക്കറ്റ്
ദ ബിഗ് ബാങ് തിയറി

ഒരു പ്രശസ്ത അമേരിക്കൻ ടിവി പരമ്പരയാണ് **ദ ബിഗ് ബാങ് തിയറി**. ഇന്ത്യയിൽ ഇത് സ്റ്റാർ വേൾഡിലാണ് സംപ്രേഷണം ചെയ്യുന്നത്. 2007 സെപ്തംബർ 24 മുതലാണ് ഇത് ആരംഭിച്ചത്. 

അഞ്ച് പ്രധാന കഥാപാത്രങ്ങളാണ് ഇതിൽ ഉള്ളത്. കാൽടെക്കിലെ(Caltech) ഭൗതികശാസ്ത്രജ്ഞരും സഹമുറിയന്മാരുമായ **ലെനേർഡ് ഹോഫ്സ്റ്റാഡർ**, **ഷെൽഡൻ കൂപ്പർ**; ഇവരുടെ എതിരായുള്ള ഫ്ലാറ്റിൽ താമസിക്കുന്ന, സിനിമ നടിയാവാൻ അഭിലഷിക്കുന്ന എന്നാൽ ഇപ്പോൾ വെയ്റ്ററസിന്റെ ജോലി ചെയ്യുന്ന **പെന്നി**; പിന്നെ ലെനേർഡിനെയും ഷെൽഡനെയും പോലെതന്നെ മൊണ്ണകളായ കാൽടെക്കിൽ തന്നെ ജോലി ചെയ്യുന്ന  അവരുടെ 2 സുഹൃത്തുക്കളും, എയറോ-സ്പെയ്സ് എഞ്ജിനീയർ **ഹോവാർഡ് വോളോവിറ്റ്സ്**, ഇന്ത്യക്കാരനായ ആസ്റ്റ്രോഫിസിസിസ്റ്റ് **രാജേഷ് കൂത്രപാളി** എന്നിവർ.
പെന്നിയുടെ 'നേരെ വാ നേരെ പോ' നയങ്ങൾക്കും സാമാന്യബുദ്ധിക്കും നേർവിപരീതമായ മറ്റ് നാല് പേരുടെ മൊണ്ണത്തരങ്ങളാണ് പൊതുവെ തമാശക്ക് വഴിവെക്കുക.

## അഭിനേതാക്കൾ
* പെന്നി - കെയ്ലി കൂവോക്കോ
* ഷെൽഡൻ കൂപ്പൺ - ജിം പാഴ്സൺസ്
* ലെനേർഡ് ഹോഫ്സ്റ്റാഡർ - ജോണി ഗലെക്കി
* രാജേഷ് കൂത്രപാളി - കുനാൽ നയ്യാർ
* ഹോവാർഡ് വോളോവിറ്റ്സ് - സൈമൺ ഹെൽബർഗ്
* ഏമി ഫാറാ ഫൗളർ
* ബെർണഡെറ്റ്

## അവലംബം

വർഗ്ഗം:അമേരിക്കൻ ടെലിവിഷൻ പരമ്പരകൾ
വർഗ്ഗം:ഇംഗ്ലീഷ് ഭാഷ ടെലിവിഷൻ പരമ്പരകൾ
ജെസ്‌റ്റോർ

1995 ൽ സ്ഥാപിതമായ ഡിജിറ്റൽ ലൈബ്രറിയാണ് **ജെസ്‌റ്റോർ**.(ജേർണൽ സ്റ്റോറേജ് എന്നതിന്റെ ചുരുക്കം) അക്കാദമിക് ജേർണലുകളുടെ  ഡിജിറ്റലൈസ് ചെയ്ത മുൻ ലക്കങ്ങളാണ് ഇതിന്റെ ഉള്ളടക്കം. ഇപ്പോൾ പുസ്തകങ്ങളും ഗവേഷണ പ്രബന്ധങ്ങളും അക്കാദമിക് ജേർണലുകളുടെ പുതിയ ലക്കങ്ങളും ഇവിടെ ലഭ്യമാണ്. 1665 മുതൽ പ്രസിദ്ധീകരിച്ച ആയിരത്തിലധികം ജേർണലുകളിലെ  ഫുൾ ടെക്സ്റ്റ് തിരച്ചിൽ ,സൗകര്യം  ജെസ്‌റ്റോറിലുണ്ട്. 160 ലധികം രാജ്യങ്ങളിലെ 8000 ത്തിലധികം ഗവേഷണ സ്ഥാപനങ്ങൾ ജെസ്‌റ്റോറിലെ സൗകര്യങ്ങൾ ഉപയോഗപ്പെടുത്തുന്നുണ്ട്. ഉള്ളടക്കമുപയോഗിക്കുന്നതിന് വരിസംഖ്യ നൽകേണ്ടതുണ്ടെങ്കിലും പൊതു സഞ്ചയത്തിൽ വരുന്ന ഉള്ളടക്കം സൗജന്യമായി ലഭ്യമാണ്. 2012 ൽ, രജിസ്റ്റർ ചെയ്യുന്ന ഗവേഷകർക്കായി ഒരു സൗജന്യ പദ്ധതിയും ജെസ്‌റ്റോറിൽ നിലവിലുണ്ട്.
## അവലംബം


## അധിക വായനക്ക്

* 
* 
* 
*
*
* Articles about JSTOR in JSTORNEWS 

## പുറം കണ്ണികൾ
* 
* Libraries and institutions with JSTOR access
* List of journals available on JSTOR
വർഗ്ഗം:ഡിജിറ്റൽ ലൈബ്രറികൾ
അരുമ്പാക്കം

ചെന്നൈ നഗരത്തിന്റെ പരിസരത്തുള്ള ഒരു ജനവാസകേന്ദ്രമാണ്‌ **അരുമ്പാക്കം.** 

ഡി.ജി. വൈഷ്ണവ് കോളേജ്, സ്പീഡ് മെഡിക്കൽ സെന്റർ ആന്റ് ഹോസ്പിറ്റൽ, ഡാനിയൽ തോമസ് സ്‌കൂൾ, കോല പെരുമാൾ സ്‌കൂൾ, ഫോർഡ് ഷോറൂം എന്നിവയാണ് അരുമ്പാക്കത്തെ പ്രധാന സ്ഥാപനങ്ങൾ. ഗോൾഡ് സ്‌പോട്ട് എന്ന ശീതളപാനീയ നിർമ്മാണ കമ്പനിയുടെ വലിയൊരു ബോട്ടിലിംഗ് യൂണിറ്റ് (ദി ചെന്നൈ ബോട്ടിലിംഗ് കമ്പനി) ഉണ്ടായിരുന്നത് ഇന്ന് ഒരു കാർ വിൽപ്പന കേന്ദ്രമായി മാറിക്കഴിഞ്ഞു. 

കോയമ്പേട്, അമിഞ്ചിക്കരൈ, അണ്ണാനഗർ തുടങ്ങിയ തിരക്കു പിടിച്ച നഗരപ്രാന്ത പ്രദേശങ്ങളുടെ മധ്യേയാണ് അരുമ്പാക്കം സ്ഥിതിചെയ്യുന്നത്. 5 നൂറ്റാണ്ടോളം പഴക്കമുള്ള ഒരു പെരുമാൾ കോവിലും ഇവിടെയുണ്ട്.

തമിഴ്‌നാട് മലിനീകരണ നിയന്ത്രണ ബോർഡിന്റെ (TNPCB) ആസ്ഥാനവും, സംസ്ഥാന തിരഞ്ഞെടുപ്പ് കമ്മീഷന്റെ പ്രധാന കാര്യാലയവും ഈയിടെ അരുമ്പാക്കത്ത് സ്ഥാപിതമായിട്ടുണ്ട്. കോയമ്പേട് ബസ് ടെർമിനസിന്റെ നേരെ എതിർവശത്തുള്ള ഭംഗിയുള്ള പാർക്ക് അരുമ്പാക്കത്തിന്റെ പരിധിക്കുള്ളിലാണ് വരുന്നത്. 

എസ്.ഏ.എഫ്. ഗെയിംസ് വില്ലേജിന്റെ എതിർവശത്തായി ചെന്നൈ മെട്രോ റയിലിന്റെ നിർമ്മാണ പ്രവർത്തനങ്ങൾ നടന്നു വരുന്നു. 1960 കാലഘട്ടത്തിൽ നിറയെ മാന്തോപ്പുകളുണ്ടായിരുന്ന അരുമ്പാക്കം പ്രദേശത്ത് സമീപ പ്രദേശങ്ങളെ അപേക്ഷിച്ച് ഭൂഗർഭ ജലം നല്ല രീതിയിൽ ലഭ്യമാണ്. താഴ്ന്ന പ്രദേശമായതിനാൽ മഴക്കാലത്ത് വെള്ളപ്പൊക്കം പതിവായിരുന്നെങ്കിലും, 1990-നു ശേഷം സ്റ്റോം വാട്ടർ ഡ്രെയിനേജ് സിസ്റ്റം നടപ്പിലാക്കിയതിനു ശേഷം സ്ഥിതി മെച്ചപ്പെട്ടിട്ടുണ്ട്.

2011 ഓണാഘോഷത്തോടനുബന്ധിച്ച് ചെന്നൈ വനിതാസമാജം (സി.വി.സി.) രണ്ടു ദിവസങ്ങളിലായി സംഘടിപ്പിച്ച ഓണാഘോഷ പരിപാടികളിലൊന്ന് അരുമ്പാക്കത്ത് വച്ചാണ് നടന്നത്.

## സ്ഥാന വിവരണം

## പ്രധാന ആശുപത്രികൾ

* സ്പീഡ് മെഡിക്കൽ സെന്റർ  & ഹോസ്പിറ്റൽസ്‌
* ഇന്ത്യൻ ഹോസ്പിറ്റൽ
* അപ്പാസ്വാമി ഹോസ്പിറ്റൽ

**ഹൈന്ദവ ക്ഷേത്രങ്ങൾ**

* ശ്രീ പാഞ്ചാലി അമ്മൻ കോവിൽ
* ശ്രീ ആദിപരാശക്തി അമ്മൻ കോവിൽ
* ശ്രീ വേദപുരേശ്വര ശിവക്ഷേത്രം
* ശ്രീ സുന്ദര വിനായകർ ക്ഷേത്രം
* ശ്രീ ബാല വിനായകർ ക്ഷേത്രം
* ശ്രീ സത്യ വരദരാജ പെരുമാൾ ക്ഷേത്രം
* ശ്രീ ഉത്താന്തച്ചിയമ്മൻ ക്ഷേത്രം
* ശ്രീ മുത്തു മാരിയമ്മൻ ക്ഷേത്രം
* മുത്തു മാരിയമ്മൻ ക്ഷേത്രം
* നാഗത്തമ്മാൾ ക്ഷേത്രം
* ശാന്ത പെരുമാൾ ക്ഷേത്രം

**ക്രൈസ്തരവാരാധനാലയം**

* സി.എസ്.ഐ. ചർച്ച്‌

**മുസ്ലിം പള്ളി**

* പൂനമല്ലി ഹൈറോഡിൽ ടി.എൻ.പി.സി.ബി. ഓഫീസിനടുത്ത്‌

**വിദ്യാലയങ്ങൾ**

* കോല പെരുമാൾ ചെട്ടി വൈഷ്ണവ് സീനിയർ സെക്കണ്ടറി സ്‌കൂൾ
* ശ്രീമതി മഹാറാണി യമുനാദാസ് വൈഷ്ണവ് സീനിയർ സെക്കണ്ടറി സ്‌കൂൾ
* ഗുഡ് ഹോപ്പ് മെട്രിക്കുലേഷൻ ഹയർ സെക്കണ്ടറി സ്‌കൂൾ
* നേഷണൽ സ്റ്റാർ മെട്രിക്കുലേഷൻ ഹയർ സെക്കണ്ടറി സ്‌കൂൾ
* അംബാൾ മെട്രിക്കുലേഷൻ സ്‌കൂൾ

**കോളേജുകൾ**

* ഡി.ജി. വൈഷ്ണവ് കോളേജ്‌

## അവലംബം

വർഗ്ഗം:തമിഴ്നാട്ടിലെ പട്ടണങ്ങൾ
വർഗ്ഗം:ചെന്നൈയുടെ പരിസരപ്രദേശങ്ങൾ
ചിറ്റെരിക്ക്

വെള്ളെരിക്കുപോലെയുള്ള ഒരു കുറ്റിച്ചെടിയാണ് **ചിറ്റെരിക്ക്**. . ഉഷ്ണമേഖലാപ്രദേശങ്ങളിലെ വരണ്ട പ്രദേശങ്ങളിൽ കാണാം. പരമാവധി രണ്ടര മീറ്റർ വരെ ഉയരം വയ്ക്കും. സസ്യങ്ങൾ നഷ്ടപ്പെട്ട ഇടങ്ങളിൽ പെട്ടെന്ന് വ്യാപിച്ച് നിറയാനുള്ള കഴിവുള്ളതിനാൽ പലയിടത്തും ഒരു കളയായി കരുതിപ്പോരുന്നു. ധാരാളം രോഗങ്ങൾക്ക് നാട്ടുമരുന്നായി ഉപയോഗിക്കുന്നു. ചെറിയ വിഷമുണ്ടെങ്കിലും കന്നുകാലികൾ ഭക്ഷിക്കാറുണ്ട്. തടി ഉപയോഗിച്ച് നല്ല കരി ഉണ്ടാക്കാം. പുകഞ്ഞുകൊണ്ടേയിരിക്കുന്ന ഈ കരി മീനുണക്കാൻ ഉപയോഗിക്കുന്നു. തടിയുടെ നാരിന് നല്ല കട്ടിയുണ്ട്. കറയിൽ 11-23 ശതമാനം റബർ ഉണ്ട്. മണ്ണൊലിപ്പ് തടയാനും ഈ ചെടി ഫലപ്രദമാണ്.

ആപ്പിൾ ഓഫ് സോഡം സോഡാം ആപ്പിൾ, സ്റ്റാബ്രാഗ്, കിങ്സ് ക്രൗൺ,  റബ്ബർ ബുഷ്,  റബ്ബർ മരം എന്നിവ സാധാരണ പേരുകൾ ആണ്. ആപ്പിൾ ഓഫ് സോഡം  എന്ന പേര് ഹീബ്രുഭാഷയിലെ *തപ്പുവാ സ്ഡോമിൽ* നിന്നും  ആണ് ലഭിച്ചത്.

## അവലംബം


## പുറത്തേക്കുള്ള കണ്ണികൾ
* ചെടിയെപ്പറ്റി
* ഗുണങ്ങളെപ്പറ്റി 

വർഗ്ഗം:ഔഷധസസ്യങ്ങൾ
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:വിഷസസ്യങ്ങൾ
വർഗ്ഗം:മെഡിറ്ററേനിയൻ സസ്യങ്ങൾ
അച്ചുവേട്ടന്റെ വീട്

നെടുമുടിവേണു, ബാലചന്ദ്രമേനോൻ, രോഹിണി ഹട്ടങ്കടി തുടങ്ങിയവർ പ്രധാനവേഷങ്ങളിൽ അഭിനയിച്ച് 1987-ൽ പുറത്തിറങ്ങിയ മലയാളചലച്ചിത്രമാണ് ***അച്ചുവേട്ടന്റെ വീട്***. ബാലചന്ദ്രമേനോൻ തന്നെയാണ് രചനയും സംവിധാനവും നിർവ്വഹിച്ചത്. എ.വി. ഗോവിന്ദൻകുട്ടിയാണ് ചിത്രത്തിന്റെ നിർമ്മാതാവ്. ചിത്രത്തിന്റെ ഗാനരചന എസ്. രമേശൻ നായരും സംഗീതസംവിധാനം വിദ്യാധരനും നിർവ്വഹിച്ചിരിക്കുന്നു. ഈ ചിത്രത്തിന് പശ്ചാത്തലസംഗീതം പകർന്നത് മോഹൻ സിത്താര ആണ്.

## കഥാതന്തു
അച്യുതൻനായർ (നെടുമുടിവേണു) പത്തനാപുരത്തിൽ നിന്ന് തിരുവനന്തപുരത്തേക്ക് കുടുംബസമേതം താമസം മാറുന്നു. പുതിയ വാടകവീടിനു സമീപത്തെ മെൻസ്  ഹോസ്റ്റൽ വിദ്യാർഥികൾ അദ്ദേഹത്തിന് ബുദ്ധിമുട്ടുകൾ ഉണ്ടാക്കുന്നു. അതിലെ പ്രധാനി, ക്യാപ്റ്റൻ എന്നറിയപ്പെടുന്ന വിപിൻ (ബാലചന്ദ്രമേനോൻ) ആണ് പ്രശ്നങ്ങൾക്ക്  ചുക്കാൻ പിടിക്കുക. ഒരു ദിവസം വിപിനുമായുള്ള സംഘർഷത്തിനു ശേഷം അച്യുതൻനായർ ഹൃദയാഘാതം മൂലം മരിക്കുന്നു. അതിനു ശേഷം വിപിൻ ആകെ മാറുന്നു. അച്യുതൻനായരുടെ ഭാര്യയായി രോഹിണി ഹട്ടങ്കടി വേഷമിട്ടു.

## അഭിനേതാക്കൾ
* നെടുമുടി വേണു  – അച്യുതൻകുട്ടി നായർ
* രോഹിണി ഹട്ടങ്കടി – രുക്മിണി കുഞ്ഞമ്മ 
* ബാലചന്ദ്രമേനോൻ – വിപിൻ 
* രോഹിണി – അശ്വതി നായർ 
* സുകുമാരൻ – പ്രഭാകരൻ 
* ജഗന്നാഥ വർമ്മ – വർമ
*മീന – ശാരദ
* തിലകൻ – ദാമോദരൻ നായർ
* ആറന്മുള പൊന്നമ്മ – അച്യുതൻകുട്ടിയുടെ അമ്മ 
* ടി.പി. മാധവൻ – അച്യുതൻകുട്ടിയുടെ ആങ്ങള 
* ശങ്കരാടി – ജേക്കബ്‌ 
* കവിയൂർ പൊന്നമ്മ – വിപിന്റെ അമ്മ
* അടൂർ ഭവാനി – മേരി

## സംഗീതം

## പുറത്തേക്കുള്ള കണ്ണികൾ
* 
* 

വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബാലചന്ദ്രമേനോൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:വിദ്യാധരൻ സംഗീതം പകർന്ന ചലച്ചിത്രങ്ങൾ
അശോക് ദിൻഡ

**അശോക് ദിൻഡ** (ബംഗാളി: অশোক দিন্দা) (ജനനം: 1984 മാർച്ച് 25, പശ്ചിമ ബംഗാൾ) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ആഭ്യന്തര ക്രിക്കറ്റിൽ ബംഗാളിനെയും, ഐ.പി.എല്ലിൽ പൂനെ വാരിയേഴ്സിനെയുമാണ് അദ്ദേഹം പ്രതിനിധീകരിക്കുന്നത്. ഒരു വലംകൈയ്യൻ മീഡിയം ഫാസ്റ്റ് ബൗളറാണ് അദ്ദേഹം. 2009 ഡിസംബർ 9ന് ശ്രീലങ്കക്കെതിരെയാണ് അദ്ദേഹം തന്റെ ട്വന്റി 20 ക്രിക്കറ്റ്‌ അരങ്ങേറ്റം കുറിച്ചത്. അരങ്ങേറ്റ മത്സരത്തിൽ തന്നെ അദ്ദേഹം 1 വിക്കറ്റും 19 റൺസും നേടുകയും ചെയ്തു. 2010 ജൂണിൽ സിംബാബ്‌വെക്കെതിരെ തന്റെ ഏകദിന ക്രിക്കറ്റ് അരങ്ങേറ്റവും അദ്ദേഹം നടത്തി.

## അവലംബം
*അശോക് ദിൻഡ - കളിക്കാരനെക്കുറിച്ചുള്ള വിവരങ്ങൾ ക്രിക്കിൻഫോയിൽ നിന്ന്
*അശോക് ദിൻഡ - കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽനിന്ന്

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:1984-ൽ ജനിച്ചവർ
ചൂളൈമേട്‌

ചെന്നൈയുടെ പരിസരപ്രദേശത്തുള്ള ഒരു ജനവാസകേന്ദ്രമാണ് **ചൂളൈമേട്**. 

കോടമ്പാക്കം, വടപഴനി, എം.എം.ഡി.എ. കോളനി, അമിഞ്ചിക്കരൈ, മഹാലിംഗപുരം, നുങ്കമ്പാക്കം തുടങ്ങിയ ചെന്നൈയുടെ മറ്റു പരിസരപ്രദേശങ്ങളുമായി അതിർത്തി പങ്കിടുന്ന ചൂളൈമേട് ചെന്നൈയിലെ തിരക്കു പിടിച്ച ആർക്കോട് റോഡ്, നെൽസൺ മാണിക്കം റോഡ് എന്നീ പ്രധാന റോഡുകളെ ബന്ധിപ്പിക്കുന്ന സ്ഥലം കൂടിയാണ്.

ഏറ്റവും അടുത്തുള്ള റയിൽവേ സ്റ്റേഷൻ നുങ്കമ്പാക്കം സ്റ്റേഷനാണ്. ലയോളാ കോളേജ്, പച്ചയ്യപ്പാസ് കോളേജ്, മീനാക്ഷി എഞ്ചിനീയറിംഗ് കോളേജ് ആന്റ് പനിമലർ പോളിടെക്‌നിക് തുടങ്ങിയ ചെന്നൈയിലെ പ്രശസ്ത വിദ്യാഭ്യാസ സ്ഥാപനങ്ങളിൽ പലതും ചൂളൈമേടിലാണുള്ളത്. 

ചെന്നൈയുടെ കിഴക്കൻ പ്രദേശങ്ങളെ പടിഞ്ഞാറൻ പ്രദേശങ്ങളുമായി ബന്ധിപ്പിക്കുന്നത് നെൽസൺ മാണിക്കം റോഡാണ്. നഗരവൽക്കരണം ധൃതഗതിയിൽ നടക്കുന്ന ഒരു പ്രദേശമായതിനാൽ ഇവിടെ ഗതാഗതത്തിരക്ക് പൊതുവേ കൂടുതലായിരിക്കും. 

മൂന്ന് ദശകങ്ങളോളം മലയാള സിനിമയിലെ സാന്നിധ്യമായിരുന്ന നടൻ കെ.പി. ഉമ്മറിന്റെ മൃതദേഹം ചൂളൈമേട് ജൂമാമസ്ജിദ് കബർ സ്ഥാനത്താണ് സംസ്‌കരിച്ചിട്ടുള്ളത്. 

വളരെ സജീവമായി പ്രവർത്തിക്കുന്ന ചൂളൈമേട് മലയാളി സമാജത്തിന്റെ ആഭിമുഖ്യത്തിൽ ഓണാഘോഷവും, പൂക്കളമത്സരവും, ശിശുദിനാഘോഷവും എല്ലാം നടക്കാറുണ്ട്.

## സ്ഥാന വിവരണം

## അവലംബം

വർഗ്ഗം:തമിഴ്നാട്ടിലെ പട്ടണങ്ങൾ
വർഗ്ഗം:ചെന്നൈയുടെ പരിസരപ്രദേശങ്ങൾ
നാഷണൽ സ്റ്റേഡിയം (കറാച്ചി)

പാകിസ്താനിലെ കറാച്ചിയിൽ സ്ഥിതിചെയ്യുന്ന ഒരു ക്രിക്കറ്റ് സ്റ്റേഡിയമാണ് **നാഷണൽ സ്റ്റേഡിയം**. പാകിസ്താനിലെ ഏറ്റവും വലിയ ക്രിക്കറ്റ് സ്റ്റേഡിയമാണ് ഇത്. 60000ലേറെ കാണികളെ ഉൾക്കൊള്ളാനുള്ള ശേഷി ഈ സ്റ്റേഡിയത്തിനുണ്ട്. പാകിസ്താൻ ക്രിക്കറ്റ് ടീമിന് ഈ സ്റ്റേഡിയത്തിൽ വളരെ മികച്ച റെക്കോഡാണ് ഉള്ളത്. ഇവിടെ കളിച്ച 40 ടെസ്റ്റ് മത്സരങ്ങളിൽ 21 എണ്ണത്തിലും അവർ വിജയിച്ചു വെറും 2 ടെസ്റ്റുകളിൽ മാത്രമാണ് അവർ പരാജയപ്പെട്ടത്. സച്ചിൻ ടെണ്ടുൽക്കർ തന്റെ ആദ്യ ടെസ്റ്റ് മത്സരം കളിച്ചതും ഈ സ്റ്റേഡിയത്തിലാണ്.

## റെക്കോഡുകൾ
### [[ടെസ്റ്റ് ക്രിക്കറ്റ്|ടെസ്റ്റ്]]
* **ഉയർന്ന ടീം സ്കോർ**:764/6d, -  v   (2009).
* **കുറഞ്ഞ ടീം സ്കോർ**: 80, -  v   (1956).
* **റൺ പിന്തുടർന്നുള്ള മികച്ച വിജയം**: 315/9, -  v   (1994-95). 
* **ഉയർന്ന വ്യക്തിഗത സ്കോർ**: 313, -  യൂനിസ് ഖാൻ v   (2009).
* **മികച്ച റൺ കൂട്ടുകെട്ട്**: 437, -  മഹേല ജയവർദ്ധനെ & തിലൻ സമരവീര v   (2009).

### [[ഏകദിന ക്രിക്കറ്റ്|ഏകദിനം]]
* **ഉയർന്ന ടീം സ്കോർ**: 374/4, -  v   (25 ജൂൺ 2008).
* **കുറഞ്ഞ ടീം സ്കോർ**: 115, -  v   (4 ജൂലൈ 2008).
* **റൺ പിന്തുടർന്നുള്ള മികച്ച വിജയം**: 310/4, -  v   (3 ജൂലൈ 2008).
* **മികച്ച റൺ പിന്തുടരൽ** 344/8 -  v   (13 മാർച്ച് 2004).
* **ഉയർന്ന വ്യക്തിഗത സ്കോർ**: 181, -  വിവിയൻ റിച്ചാർഡ്സ് v   (13 ഒക്ടോബർ 1987).
* **മികച്ച റൺ കൂട്ടുകെട്ട്**: 201, -  സനത് ജയസൂര്യ & കുമാർ സംഗക്കാര v   (30 ജൂൺ 2008).

## അവലംബം
* http://content-usa.cricinfo.com/pakistan/content/ground/58956.html National Stadium

വർഗ്ഗം:പാകിസ്താനിലെ ക്രിക്കറ്റ് സ്റ്റേഡിയങ്ങൾ
നിക്കോഡെമെസ് ടെസ്സിൻ ദ് യങ്ങർ

സ്വീഡിഷ് ബറോക്ക് വാസ്തുശില്പിയായിരുന്നു **നിക്കോഡെമെസ് ടെസ്സിൻ ദ് യങ്ങർ** . 1654 മേയ് 23-ന് സ്വീഡനിലെ നൈകോപിങ്ങിൽ ജനിച്ചു. ഡ്രോറ്റ്ണിങ്ങ്ഹോം (Drottningholm) കൊട്ടാരത്തിന്റെ ശില്പിയായ നിക്കോഡെമെസ് ടെസ്സിൻ ദി എൽഡറുടെ പുത്രനായ ഇദ്ദേഹം പാരീസ്, റോം എന്നിവിടങ്ങളിൽ വിദ്യാഭ്യാസം നടത്തിയശേഷം പിതാവിനെപ്പോലെ സ്റ്റോക്ക്ഹോം നഗര ശില്പിയായി നിയമിക്കപ്പെട്ടു. പിതാവ് പൂർത്തിയാക്കാതെ പോയ ഡ്രോറ്റ്ണിഗ്ഹോം കൊട്ടാരത്തിന്റെ പണി തീർത്തശേഷം ഇദ്ദേഹം സ്റ്റോക്ക്ഹോമിലെ രാജകൊട്ടാരം ബറോക് ശൈലിയിൽ നിർമിച്ചു. ഈ കൊട്ടാരം ടെസ്സിന്റെ നിസ്തുലമായ വാസ്തുശില്പ വൈദഗ്ദ്ധ്യസ്മാരകമായി ഇന്നും നിലകൊള്ളുന്നു. പ്രശസ്ത സ്വീഡിഷ് ഭരണതന്ത്രജ്ഞനായ കാൾ ഗുസ്താഫ് ടെസ്സിൻ ഇദ്ദേഹത്തിന്റെ പുത്രനായിരുന്നു. ടെസ്സിൻ നിക്കൊഡെമെസ് 1728 ഏപ്രിൽ 10-ന് സ്റ്റോക്ക്ഹോമിൽ അന്തരിച്ചു.

## അവലംബം
*http://www.britannica.com/EBchecked/topic/588641/Nicodemus-Tessin-the-Younger
*http://www.kungahuset.se/royalcourt/royalpalaces/drottningholmpalace/thepalace/history.4.396160511584257f2180003550.html 
*http://www.lansstyrelsen.se/stockholm/SiteCollectionDocuments/Sv/publikationer/2012/tessinska-palatset-engelska-2.tr-2012.pdf

വർഗ്ഗം:1654-ൽ ജനിച്ചവർ
വർഗ്ഗം: 1728-ൽ മരിച്ചവർ
വർഗ്ഗം:മേയ് 23-ന് ജനിച്ചവർ
വർഗ്ഗം:ഏപ്രിൽ 10-ന് മരിച്ചവർ

വർഗ്ഗം:ശിൽപ്പികൾ
ഭഗത് മാനുവൽ

മലയാള ചലച്ചിത്ര അഭിനേതാവാണ് ** ഭഗത് മാനുവൽ; **ഇംഗ്ലീഷ്:Bhagath Manuel(ജനനം:26 നവംബർ 1986) 2010-ൽ പുറത്തിറങ്ങിയ *മലർവാടി ആർട്ട്സ് ക്ലബ്* എന്ന സിനിമയിലൂടെ മലയാളത്തിൽ സജീവമായ ഭഗത് സഹനടനായിട്ടാണ് ഏറെയും അഭിനയിച്ചിട്ടുള്ളത്.

## ജീവിതരേഖ
എറണാകുളം ജില്ലയിലെ മൂവാറ്റുപുഴ താലൂക്കിൽ ബിസിനസുകാരനായ ബേബി മാനുവലിൻ്റെയും ഷീലയുടേയും മകനായി 1986 നവംബർ 26ന് ജനിച്ചു. ആനിക്കാട് സെൻറ് സെബാസ്റ്റ്യൻ സ്കൂൾ, ലിറ്റിൽ ഫ്ലവർ സ്കൂൾ എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടിയ ഭഗത് എച്ച്. എം. ട്രെയിനിംഗ് കോളേജിൽ നിന്ന് ബിരുദം നേടി.

2009-ൽ ലണ്ടനിൽ എം.ബി.എ പഠിച്ച് കൊണ്ടിരിക്കുമ്പോൾ നാട്ടിലെത്തിയ ഭഗത് വിനീത് ശ്രീനിവാസൻ സംവിധാനം ചെയ്ത *മലർവാടി ആർട്ട്സ് ക്ലബ്* എന്ന സിനിമയുടെ ഓഡീഷനിൽ പങ്കെടുത്ത് തിരഞ്ഞെടുക്കപ്പെടുകയും ആ സിനിമയിലൂടെ നടനായി മാറുകയുമായിരുന്നു. ആദ്യ സിനിമയായി 2010-ൽ റിലീസായ *മലർവാടിയിലെ പുരുഷു* എന്ന കഥാപാത്രത്തിലൂടെ ശ്രദ്ധേയനായി.
2011-ൽ വനിതയുടെ മികച്ച പുതുമുഖ നടനുള്ള അവാർഡ് ഭഗത് മാനുവലിന് ലഭിച്ചു.

## സ്വകാര്യ ജീവിതം
2012-ൽ ഡാലിയയെ വിവാഹം ചെയ്തെങ്കിലും പിന്നീട് വിവാഹമോചിതനായ ഭഗത് 
2019-ൽ ഷെലിൻ ജേക്കബിനെ വിവാഹം ചെയ്തു. സ്റ്റീവ്, ജോവാൻ എന്നിവരാണ് മക്കൾ 

## അഭിനയിച്ച സിനിമകൾ
* മലർവാടി ആർട്ട്സ് ക്ലബ് 2010
* ദി മെട്രോ 2010
* ഡോക്ടർ ലവ് 2011
* ഉസ്താദ് ഹോട്ടൽ 2012
* മാസ്റ്റേഴ്സ് 2012
* പേരിനൊരു മകൻ 2012
* തട്ടത്തിൻ മറയത്ത് 2012
* എൻട്രി 2013
* ഹൗസ്ഫുൾ 2013
* മണിബാക്ക് പോളിസി 2013
* ഹാങ് ഓവർ 2013
* ഡേ & നൈറ്റ് ഗെയിം 2013
* മോനായി അങ്ങനെ ആണായി 2014
* ആശാ ബ്ലാക്ക് 2014
* ആക്ച്വലി 2014
* അട് 2015
* സർ സി.പി. 2015
* എ.ടി.എം. 2015
* നെല്ലിക്ക 2015
* ഒരു വടക്കൻ സെൽഫി 2015
* ക്രാന്തി 2015
* ധനയാത്ര 2016
* ദൂരം 2016
* ശ്യാം 2016
* പോപ്പ് കോൺ 2016
* സൂം 2016
* ക്ലിൻറ് 2017
* സൺഡേ ഹോളിഡേ 2017
* ഗൂഢാലോചന 2017
* ഫുക്രി 2017
* വിശ്വ വിഖ്യാതരായ പയ്യൻമാർ 2017
* അട് 2 2017
* ബിരിയാണി കിസ 2017
* ഒറ്റയ്ക്കൊരു കാമുകൻ 2018
* സുഖമാണോ ദാവീദേ 2018
* മിസ്റ്റർ & മിസിസ് റൗഡി 2018
* കിണർ 2018
* ഉയരെ 2019
* ഇസാക്കിൻ്റെ ഇതിഹാസം 2019
* സത്യം പറഞ്ഞാൽ വിശ്വസിക്കുമൊ 2019
* വികൃതി 2019
* തങ്കഭസ്മക്കുറിയിട്ട തമ്പുരാട്ടി 2019
* നിങ്ങൾ ക്യാമറ നിരീക്ഷണത്തിലാണ് 2019
* ആട് 3 2019
* ചങ്ങായി 2020
* വെള്ളാരം കുന്നിലെ വെള്ളിമീനുകൾ 2020
* സാജൻ ബേക്കറി 2021

## അവലംബം

വർഗ്ഗം:മലയാളചലച്ചിത്രനടന്മാർ
വർഗ്ഗം:1986-ൽ ജനിച്ചവർ
ഇണപ്രാവുകൾ

എം. കുഞ്ചാക്കോ സംവിധാനം ചെയ്ത് 1965-ൽ പുറത്തിറങ്ങിയ മലയാളചലച്ചിത്രമാണ് ***ഇണപ്രാവുകൾ***. സത്യൻ,  പ്രേംനസീർ,  കൊട്ടാരക്കര ശ്രീധരൻ നായർ,  തിക്കുറിശ്ശി സുകുമാരൻ നായർ, ശാരദ തുടങ്ങിയവർ പ്രധാന വേഷങ്ങളിൽ അഭിനയിച്ചു. നടി ശാരദയുടെ ആദ്യ ചിത്രം ആണ്  ഇണപ്രാവുകൾ. കഥയും തിരകഥയും എഴുതിയത് വിഘ്യാത കഥാകൃത്ത്‌ മുട്ടത്തുവർക്കിയാണ്. വയലാർ രാമവർമ്മ എഴുതിയ ഗാനങ്ങൾക്ക് സംഗീതം പകർന്നത് വി. ദക്ഷിണാമൂർത്തിയാണ്.

## അഭിനേതാക്കൾ
* സത്യൻ – കൊച്ചാപ്പിയുടെ പുത്രൻ അന്തോണി 
* പ്രേംനസീർ – ചാണ്ടിയുടെ പുത്രൻ രാജൻ
* ശാരദ – കുഞ്ചെറിയയുടെ പുത്രി റാഹേൽ
* തിക്കുറിശ്ശി സുകുമാരൻ നായർ – ചാണ്ടി
* കൊട്ടാരക്കര ശ്രീധരൻ നായർ – കുഞ്ചെറിയ
* ടി.എസ്. മുത്തയ്യ – കൊച്ചാപ്പി
* എസ്.പി. പിള്ള
* അടൂർ പങ്കജം
* പങ്കജവല്ലി

## സംഗീതം

## പുറത്തേക്കുള്ള കണ്ണികൾ
* 
* 

വർഗ്ഗം:1965-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ശാരദ ജോഡി
കീഴ്പാക്കം

ചെന്നൈ നഗരമധ്യത്തിൽ നിന്നും ഏകദേശം 6 കി.മീ. ദൂരെയുള്ള ജനവാസ കേന്ദ്രമാണ് **കീഴ്പാക്കം** (). ചേത്തുപ്പട്ട്, എഗ്മൂർ, അണ്ണാനഗർ‍, പുരസവാക്കം എന്നിവയാണ് കീഴ്പാക്കത്തിനു ചുറ്റുമുള്ള മറ്റു പരിസരപ്രദേശങ്ങൾ.

തൊട്ടടുത്തുള്ള റയിൽവേ സ്റ്റേഷൻ കീഴ്പാക്കത്തു നിന്നും തെക്കു ഭാഗത്ത് ഏകദേശം ഒരു കി.മീ ദൂരെയുള്ള ചേത്തുപ്പട്ടിലാണുള്ളത്. ചെന്നൈ അന്താരാഷ്ട്ര വിമാനത്താവളത്തിൽ നിന്നും 18 കി.മീ. ദൂരെയാണ് കീഴ്പാക്കം സ്ഥിതി ചെയ്യുന്നത്.

സ്വാതന്ത്ര്യലബ്ധിക്കു മുമ്പ് ബ്രിട്ടീഷ് കന്റോൻമെന്റായിരുന്ന ഈ പ്രദേശത്ത് നിരവധി പാക്കേജിംഗ് മെറ്റീരിയൽ നിർമ്മാണ കമ്പനികളും, രാസവസ്തു വിതരണ കമ്പനികളും, സിമന്റ് കയറ്റുമതി - വിപണന കമ്പനികളും ഉണ്ട്. നഗരത്തിലെ മറ്റു പ്രദേശങ്ങളെ അപേക്ഷിച്ച് താരതമ്യേന അന്തരീക്ഷ മലിനീകരണം കുറവായ പ്രദേശമാണ് കീഴ്പാക്കം.

മിസ്സിസ് കെ.എം. മാമ്മൻ മാപ്പിള, റയിൽവേ വികസന രംഗത്ത് വ്യക്തമുദ്ര പതിപ്പിച്ച കെ.വി. ജോർജ് കൊറ്റുകുളം, ചലച്ചിത്ര നടി ഫിലോമിന എന്നിങ്ങനെ പ്രശസ്തരായ കേരളീയർ പലർ അന്ത്യവിശ്രമം കൊള്ളുന്നത് കീഴ്പാക്കം സെമിത്തേരിയിലാണ്.

## പ്രധാനപ്പെട്ട സ്ഥലങ്ങൾ

* കീഴ്പാക്കം ഗാർഡൻ
* കെല്ലിസ് കോർണർ
* ആസ്പിരിയൻ ഗാർഡൻ
* സെക്രട്ടേറിയറ്റ് കോളനി

## ആശുപത്രികൾ

കീഴ്പാക്കം മെഡിക്കൽ കോളേജ് ആശുപത്രി, കീഴ്പാക്കം മനോരോഗ ചികിത്സാ കേന്ദ്രം, ഗ്രെംലേറ്റ്‌സ് ലെപ്രസി സെന്റർ, മുരളി ലക്ഷ്മി കൃഷ്ണ ആശുപത്രി, ഡോ. എച്ച്.ടി. വീര റെഡ്ഢി ഹോസ്പിറ്റൽ, മീനം ഹോസ്പിറ്റൽ, കെ.എസ്. ഹോസ്പിറ്റൽ, പദ്മ ഹോസ്പിറ്റൽ, റിജിഡ് ഹോസ്പിറ്റൽ എന്നീ ആശുപത്രികളും വീക്കേസ് പെറ്റ് കെയർ ക്ലിനിക് എന്ന മൃഗാശുപത്രിയും കീഴ്പാക്കത്തുണ്ട്.

## സിനിമാ തിയറ്ററുകൾ

സിനിമാ തിയറ്ററുകൾക്ക് പേരു കേട്ട കീഴ്പാക്കത്തെ പ്രധാന തിയേറ്ററുകൾ സംഗം സിനിമാസ്, ഈഗാ തിയറ്റർ, അഭിരാമി മെഗാ മാൾ എന്നിവയാണ്. സത്യം സിനിമാസിന്റെ എട്ടു തിയറ്ററുകൾ ഉള്ള ഒരു മൾട്ടിപ്ലെക്‌സിന്റെ നിർമ്മാണം പുരോഗമിച്ചു വരുന്നു.

## അവലംബം

വർഗ്ഗം:തമിഴ്നാട്ടിലെ പട്ടണങ്ങൾ
വർഗ്ഗം:ചെന്നൈയുടെ പരിസരപ്രദേശങ്ങൾ
കൊച്ചി-മുസിരിസ് ബിനാലെ

രണ്ട് വർഷം കൂടുമ്പോൾ നടക്കുന്ന കലാപ്രദർശനങ്ങളെയാണ് പൊതുവായി ബിനാലെ എന്ന് പറയുന്നത്. കേരളത്തിൽ കൊച്ചി നഗരത്തിൽ നടക്കുന്ന സമകാലീന കലയുടെ അന്താരാഷ്ട്ര പ്രദർശനമാണ് **കൊച്ചി-മുസിരിസ് ബിനാലെ**. രാജ്യത്തെ ഏറ്റവും വലിയ കലാ പ്രദർശനവും ഏഷ്യയിലെ ഏറ്റവും വലിയ സമകാലിക കലോത്സവവുമാണിത്. കൊച്ചി ബിനാലെ ഫൌണ്ടേഷൻ കേരള സർക്കാരിന്റെ പിന്തുണയോടെ നടത്തപ്പെടുന്ന കലാ പ്രദർശനമാണ് കൊച്ചി-മുസിരിസ് ബിനാലെ. കൊച്ചി-മുസിരിസ് ബിനാലെ എന്ന ആശയം ആവിഷ്കരിച്ച് നടപ്പിലാക്കിയത് കേരള സർക്കാരിന്റെ കൾച്ചർ സെക്രട്ടറിയായിരുന്ന ഡോ. വേണു ഐ.എ.എസ് ആണ്. എക്സിബിഷൻ കൊച്ചിയിലുടനീളമുള്ള വിവിധ സ്ഥലങ്ങളിൽ സജ്ജീകരിച്ചിരിക്കുന്നു. ആദ്യത്തെ കൊച്ചി-മുസിരിസ് ബിനാലെ 2012 ഡിസംബർ 12 ന് ആരംഭിച്ചു. കോവിഡ് പശ്ചാത്തലത്തിൽ 2020 ൽ നടക്കേണ്ട ബിനാലെ മാറ്റിവെച്ചിരിക്കുകയാണ്.

ബിനാലെയിൽ ഇന്ത്യയിൽ നിന്നുള്ളവരും ഇന്ത്യക്ക് പുറത്തുള്ളവരുമായ പ്രശസ്തരും അല്ലാത്തവരുമായ നിരവധി കലാകാരന്മാർ‌, ഫിലിം, ഇൻ‌സ്റ്റാളേഷൻ‌, പെയിന്റിംഗ്, ശിൽ‌പം, നവമാധ്യമങ്ങൾ‌, പ്രകടന കല എന്നിവ ഉൾപ്പെടെ വിവിധ മാധ്യമങ്ങളിൽ‌ കലാസൃഷ്ടികൾ‌ പ്രദർശിപ്പിക്കുന്നു. ആസ്പിൻവാൾ, പെപ്പർ ഹൗസ്, കാശി ആർട്ട് കഫേ, കബ്രാൾ യാഡ്, ഡേവിഡ് ഹാൾ എന്നിവിടങ്ങളാണ് വേദികൾ.

## കൊച്ചി-മുസിരിസ് ബിനാലെയുടെ ജനനം
2010 മെയ് മാസത്തിൽ മുംബൈ ആസ്ഥാനമായി പ്രവർത്തിക്കുന്ന സമകാലിക കലാകാരന്മാരായ ബോസ് കൃഷ്ണമാചാരി, റിയാസ് കോമു എന്നിവരെ കേരളത്തിന്റെ സാംസ്കാരിക മന്ത്രി എം.എ. ബേബിയെ സമീപിച്ച് സംസ്ഥാനത്ത് ഒരു അന്താരാഷ്ട്ര കലാ പദ്ധതി ആരംഭിക്കുന്നതിനെക്കുറിച്ച് ചർച്ച ചെയ്തു. ഇന്ത്യയിൽ സമകാലീന കലയ്ക്ക് ഒരു അന്താരാഷ്ട്ര വേദി ഇല്ലെന്ന് അംഗീകരിച്ച ബോസും റിയാസും വെനീസ് ബിനാലെയുടെ മാതൃകയിൽ കൊച്ചിയിൽ ഒരു ബിനാലെ സംഘടിപ്പിക്കുക എന്ന ആശയം മുന്നോട്ടുവച്ചു.

## കൊച്ചി ബിനാലെ ഫൌണ്ടേഷൻ
ഇന്ത്യയിലെ കലയും സംസ്കാരവും വിദ്യാഭ്യാസ പ്രവർത്തനങ്ങളും പ്രോത്സാഹിപ്പിക്കുന്നതിൽ ഏർപ്പെട്ടിരിക്കുന്ന ലാഭേച്ഛയില്ലാത്ത ചാരിറ്റബിൾ ട്രസ്റ്റാണ് കൊച്ചി ബിനാലെ ഫൌണ്ടേഷൻ. കൊച്ചി-മുസിരിസ് ബിനാലെയുടെ ആതിഥേയത്വം വഹിക്കുന്നത് കൊച്ചി ബിനാലെ ഫൌണ്ടേഷനാണ്. ബോസ് കൃഷ്ണമാചാരി, റിയാസ് കോമു എന്നീ കലാകാരന്മാരാണ് 2010 ൽ കെബിഎഫ് സ്ഥാപിച്ചത്.

## ഇതുവരെയുള്ള ബിനാലെകൾ
* കൊച്ചി-മുസിരിസ് ബിനാലെ 2012
* കൊച്ചി-മുസിരിസ് ബിനാലെ 2014
* കൊച്ചി-മുസിരിസ് ബിനാലെ 2016
* കൊച്ചി-മുസിരിസ് ബിനാലെ 2018
## വിവാദങ്ങൾ
2012 ലെ ആദ്യ ബിനാലെയ്ക്ക് അന്നത്തെ സാംസ്‌കാരിക വകുപ്പ് മന്ത്രിയായിരുന്ന എം.എ. ബേബി അഞ്ച് കോടി രൂപ അനുവദിച്ചത് വിവാദമായിരുന്നു. സർക്കാർ പ്രാതിനിത്യമില്ലാത്ത സ്വകാര്യ ട്രസ്റ്റിന് ഫണ്ട് അനുവദിക്കുന്നതിനെ ചൊല്ലിയുള്ള വിവാദങ്ങളെ തുടർന്ന് 2017 ൽ, ബിനാലെ ട്രസ്റ്റിൽ മൂന്ന് സർക്കാർ പ്രതിനിധികളെക്കൂടി ഉൾപ്പെടുത്താൻ തീരുമാനമായി.

## പരാമർശം

വർഗ്ഗം:സമകാലീന കല
വർഗ്ഗം:കലാ പ്രദർശനങ്ങൾ
വിജയകൃഷ്ണൻ

മലയാളചലച്ചിത്രസംവിധായകനും നിരൂപകനും കഥാകൃത്തുമാണ് **വിജയകൃഷ്ണൻ**. *ചലച്ചിത്രസമീക്ഷ* എന്ന ഇദ്ദേഹത്തിന്റെ കൃതി  ഏറ്റവും മികച്ച ചലച്ചിത്രഗ്രന്ഥത്തിനുള്ള 1982-ലെ ദേശീയപുരസ്കാരം നേടി.

## ജീവിതരേഖ
1952 നവംബർ 5-ന് പരമേശ്വരപിള്ളയുടെയും വിജയമ്മയുടെയും മകനായി തിരുവനന്തപുരത്ത് ജനനം. ചെറുകഥകളും നോവലുകളും രചിച്ചു കൊണ്ടാണ് സാഹിത്യലോകത്തേക്ക് കടന്നു വന്നത്. ചെറിയ പ്രായം മുതൽ ചലച്ചിത്രലോകം വിജയകൃഷ്ണനെ ആകർഷിച്ചിരുന്നെങ്കിലും സാമ്പത്തികമായ പിന്തുണ ലഭ്യമില്ലാതിരുന്നതിനാൽ ചലച്ചിത്രനിരൂപണത്തിൽ ശ്രദ്ധ കേന്ദ്രീകരിച്ചു. 1982-ൽ മികച്ച ചലച്ചിത്രഗ്രന്ഥത്തിനുള്ള ദേശീയപുരസ്കാരവും വിവിധ വർഷങ്ങളിൽ സംസ്ഥാന പുരസ്കാരങ്ങളും നേടി. 1982-ൽ *നിധിയുടെ കഥ* എന്ന ചിത്രത്തിലൂടെ ഇദ്ദേഹം സംവിധാനരംഗത്ത് അരങ്ങേറ്റം കുറിച്ചു. *മയൂരനൃത്തം*, *ദലമർമ്മരങ്ങൾ* തുടങ്ങിയവയാണ് ഇദ്ദേഹത്തിന്റെ മറ്റ് ചിത്രങ്ങൾ. നിരവധി ടെലിവിഷൻ പരമ്പരകളും ഡോക്യുമെന്ററികളും ടെലിസിനിമകളും വിജയകൃഷ്ണൻ നിർമ്മിച്ചിട്ടുണ്ട്.

## സംവിധാനം ചെയ്ത ചലച്ചിത്രങ്ങൾ
* *നിധിയുടെ കഥ*  (1986)
**കമണ്ഡലു* (1989)
* *മാന്ത്രികന്റെ പ്രാവ്* (1994)
**മയൂരനൃത്തം* (1996)
**ദലമർമ്മരങ്ങൾ* (2009)
**ഉമ്മ* (2011)

## കൃതികൾ
### നോവലുകൾ
**സാർത്ഥവാഹകസംഘം*
**അനുയായി*
**ബ്രഹ്മപുത്രത്തേക്കുള്ള വണ്ടി*
**മൃത്യുവിന്റെ മുഖം*
**തമസ്സിന്റെ കണ്ണുകൾ*
**പടയോട്ടം*
**നാലാമത്തെ സാലഭഞ്ജിക*
**ചിരുകണ്ടനും യക്ഷിമാരും*
**നിധി*
**ഷേക്സ്പിയറും മീൻകാരിയും*
**വിജയകൃഷ്ണന്റെ ലഘുനോവലുകൾ*
**കിഴവൻ മാർത്താണ്ഡന്റെ കുതിര*
### ചലച്ചിത്രസംബന്ധിയായവ
**കാലത്തിൽ കൊത്തിയ ശില്പങ്ങൾ*
**നേരിനു നേരേ പിടിച്ച കണ്ണാടി*
**മലയാള സിനിമയുടെ കഥ*
**കറുപ്പും വെളുപ്പും വർണ്ണങ്ങളും*
**മാറുന്ന പ്രതിഛായകൾ*
**ചലച്ചിത്രസമീക്ഷ*
**ചലച്ചിത്രത്തിന്റെ പൊരുൾ*
**ലോകസിനിമ*
**സത്യജിത് റായുടെ ലോകം* 
**മലയാള സിനിമ*
**ചലച്ചിത്രവും യാഥാർത്ഥ്യവും*
**വിശ്വോത്തര തിരക്കഥകൾ*
**മലയാള സിനിമയിലെ മാധവം*
**മലയാള സിനിമയിലെ മാതൃസാന്നിധ്യം*
**വാതിൽപ്പുരക്കാഴ്ചകൾ*
**മറക്കാനാവാത്ത മലയാളസിനിമകൾ*
**ചിത്രശാല*
**തിരക്കഥയും സിനിമയും*
### സാഹിത്യനിരൂപണം
**ഇരുട്ടിൽ ഉറങ്ങാതിരിക്കുന്ന ഒരാൾ*
### ബാലസാഹിത്യം
**കമണ്ഡലു*
**ഭൂതത്താൻ കുന്ന്*

## പുരസ്കാരങ്ങൾ

## അവലംബം

വർഗ്ഗം:മലയാളചലച്ചിത്രനിരൂപകർ
വർഗ്ഗം:മലയാളചലച്ചിത്രസംവിധായകർ
സ്കെയറി മൂവി

കീനെൻ ഐവറി വയാന്സ് സംവിധാനം നിർവഹിച്ച് 2000-ത്തിൽ പുറത്തിറങ്ങിയ ഹൊറർ-കോമഡി പാരഡി സിനിമയാണ് ***സ്കെയറി മൂവി***. ആ സമയത്തിറങ്ങിയ ഒട്ടുമിക്ക ഹൊറർ സിനിമകളെയും പരിഹസിച്ചുകൊണ്ടാണ് ഇതിറങ്ങിയത്.

വർഗ്ഗം:2000-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
21 ജംപ് സ്ട്രീറ്റ്

2012-ൽ ഇറങ്ങിയ ആക്ഷൻ കോമഡി സിനിമയാണ് **21 ജംപ് സ്ട്രീറ്റ്**. ചാനിങ്ങ് ടാറ്റവും ജോനാ ഹില്ലും പ്രധാന വേഷങ്ങൾ ചെയ്യുന്നു.

## അവലംബം

വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
ഹലീമ യാക്കൂബ്

ലഘുചിത്രം|'''ഹലീമ യാക്കൂബ്'''
സിംഗപ്പൂർ പ്രസിഡണ്ടാണ് **ഹലീമ യാക്കൂബ്** (ജനനം :  23 ആഗസ്റ്റ് 1954). ഈ സ്ഥാനത്തെത്തുന്ന ആദ്യ വനിതയാണ് ഇന്ത്യൻ വംശജയായ ഹലീമ. 2017-ൽ ഈ സ്ഥാനത്തെത്തുന്നതിനു മുൻപ് കുടുംബക്ഷേമ വകുപ്പ് മന്ത്രിയും പാർലമെന്റ് സ്​പീക്കറുമായിരുന്നു ഹലീമ.

## ജീവിതരേഖ
നിയമത്തിൽ ബിരുദാനന്തര ബിരുദമുള്ള ഹലിമ സിംഗപ്പൂരിൽ തൊഴിലാളികളുടെ വക്കീലായിരുന്നു. ഭരണകക്ഷിയായ പീപ്പിൾസ് ആക്ഷൻ പാർട്ടിയിൽ അംഗമായ ഹലീമ 2001 ലാണ് രാഷ്ട്രീയത്തിൽ പ്രവേശിച്ചത്. നാഷണൽ ട്രേഡ് യൂണിയൻ കോൺഗ്രസ്സ്, ലീഗൽ സർവീസ് ഡിപ്പാർട്ട്മെന്റ്, വുമൺസ് ഡെവലപ്പ്മെന്റ് സൊസൈറ്റി എന്നിവയുടെ ഡയറക്ടറായും പ്രവർത്തിച്ചിട്ടുണ്ട്.

## അവലംബം

## പുറം കണ്ണികൾ
* Mdm Halimah Yacob  at parliament.gov.sg 
* http://bukitbatokeast.blogspot.com/
* http://www.facebook.com/people/Bukit-Batok-East/1708571451
* http://www.jrtc.org.sg/

വർഗ്ഗം:1954-ൽ ജനിച്ചവർ

വർഗ്ഗം:ഓഗസ്റ്റ്  23-ന് ജനിച്ചവർ

വർഗ്ഗം:സിംഗപ്പൂരിന്റെ സ്പീക്കർമാർ
2013-ൽ മരിച്ചവർ

2013ൽ മരിച്ച പ്രധാന വ്യക്തികളുടെ പട്ടികയാണ് താഴെ നൽകിയിരിക്കുന്നത്.
## നവംബർ
*നവംബർ 14
**അഗസ്റ്റിൻ - മലയാള ചലച്ചിത്ര നടനും, നിർമ്മാതാവും.
*നവംബർ 30
**പോൾ വാക്കർ - ഹോളിവുഡ് നടൻ

## ഒക്ടോബർ
*ഒക്ടോബർ 24
**മന്ന ഡേ -  ഇന്ത്യൻ ചലച്ചിത്ര പിന്നണിഗായകൻ 
* ഒക്ടോബർ 19
** കെ. രാഘവൻ -  മലയാള ചലച്ചിത്ര നാടക സംഗീതസംവിധായകൻ 

## സെപ്റ്റംബർ
* സെപ്റ്റംബർ 18
** വെളിയം ഭാർഗവൻ - സി.പി.ഐ നേതാവ്  
## മേയ്
*മേയ് 2
** സരബ്ജിത് സിങ് - സ്ഫോടനക്കേസിൽ വധശിക്ഷക്ക് വിധിക്കപ്പെട്ട് പാകിസ്താനിൽ തടവിലായിരുന്ന ഇന്ത്യക്കാരൻ

## ഏപ്രിൽ
*ഏപ്രിൽ 8
** മാർഗരറ്റ് താച്ചർ - മുൻ ബ്രിട്ടീഷ് പ്രധാനമന്ത്രി

## മാർച്ച്
*മാർച്ച് 26
** സുകുമാരി - ചലച്ചിത്രനടി
*മാർച്ച് 11
** കലാമണ്ഡലം രാമൻകുട്ടിനായർ - കഥകളി കലാകാരൻ
*മാർച്ച് 5
** ഹ്യൂഗോ ഷാവെസ് - വെനസ്വേലൻ പ്രസിഡൻറ്

## ഫെബ്രുവരി
*ഫെബ്രുവരി 11
** ഡി. വിനയചന്ദ്രൻ - മലയാള കവി

## ജനുവരി
* ജനുവരി 11
** ആരൺ സ്വാർട്സ് - അമേരിക്കൻ പ്രോഗ്രാമർ, ഇന്റർനെറ്റ് ആക്റ്റിവിസ്റ്റ്.
* ജനുവരി 5
** ഹരഥൻ ബാന്ദോബാധ്യായ - ഇന്ത്യൻ അഭിനേതാവ്.
* ജനുവരി 4
** ഭാനുമതി ദേവി - മ്യാന്മർ വംശജയായ ഇന്ത്യൻ അഭിനേത്രി.
* ജനുവരി 3
** ശിഖരിപുര രംഘനാഥ റാവു ഭാരതീയ പുരാവസ്തു ശാസ്ത്രജ്ഞൻ.
** എം. എസ്. ഗോപാലകൃഷ്ണൻ - വയലിനിസ്റ്റ്.
* ജനുവരി 2 
** കിഷോർ പവാർ - പ്രമുഖ ഇന്ത്യൻ രാഷ്ട്രീയ, തൊഴിലാളി നേതാവ്.

## അവലംബം

വർഗ്ഗം:2013
വർഗ്ഗം:2013-ൽ മരിച്ചവർ
ഹൾക്ക് (ചിത്രകഥ)

മാർവൽ കോമിക്സിന്റെ ഒരു അമാനുഷിക കഥാപാത്രമാണ് **ഹൾക്ക്**. സ്റ്റാൻ ലീ, ജാക്ക് കിർബി എന്നിവർ ചേർന്നാണ് ഈ കഥാപാത്രത്തെ നിർമിച്ചത്. സയന്റിസ്റ്റ് ആയ ബ്രൂസ് ബാനറിന് അണുവികിരണം ഏറ്റാണ് അമാനുഷിക ശക്തിയുള്ള ഹൾക്ക് ആയത്. ഹൾക്കിന് എത്ര ദേഷ്യം കൂടുന്നുവോ അത്രയും ശക്തി കൂടും എന്നാണ് പറയാറ്.

ബാനർ താനുണ്ടാക്കിയ ഗാമ ബോംബിൽ നിന്ന് വികിരണമേറ്റാണ് ആദ്യമായ് ഹൾക്ക് ആവുന്നത്. പിന്നീട് ദേഷ്യം വരുന്ന സമയത്തെല്ലാം ഇത് പോലെ ഹൾക്ക് ആയി മാറാൻ തുടങ്ങി.

## External links

* 
* 
* 
* 
* Hulk on IMDb
സരസ്വതി നദി

സപ്തനദികളിൽ നാലാം സ്ഥാനത്തുള്ള നദിയാണ് **സരസ്വതി നദി**. ഹൈന്ദവ വിശ്വാസപ്രകാരം ഇത് ബ്രഹ്മാവിനെ പ്രതിനിധികരിക്കുന്നു. നദീതട സംസ്കാരകാലത്ത് ജലസമൃദ്ധമായിരുന്ന സരസ്വതി ഇന്ന് അപ്രത്യക്ഷമായ നദിയാണ്.  

ഏകദേശം 4000 വർഷങ്ങൾക്കു മുൻപുണ്ടായ അതിശക്തമായ ഭൂചലനങ്ങൾ കാരണം സരസ്വതി അടുത്തുള്ള യമുനാ നദിയിൽ ചേരുകയോ അല്ലെങ്കിൽ താർ മരുഭൂമിയിൽ അപ്രത്യക്ഷമാവുകയോ ചെയ്തുവെന്നാണ് വിദഗ്ദ്ധരുടെ അഭിപ്രായം.

സരസ്വതി നദിയെക്കുറിച്ചുള്ള ദുരൂഹതതകൾ നീക്കുന്നതിനും നദിയുടെ പ്രവാഹത്തെക്കുറിച്ച് തെളിവുകൾ കണ്ടുപിടിക്കുന്നതിനും നിരവധി നിരീക്ഷണങ്ങൾ നടക്കുന്നുണ്ട്. 

ഐഎസ്ആർഒയുടെ ജോധ്പൂരിൽ ഉള്ള റിമോട്ട് സെൻസിംഗ് സർവീസ് സെൻററിൻറെ സഹായത്തോടുകൂടി അപ്രത്യക്ഷമായ സരസ്വതീ നദിയുടെ പഴയ സ്ഥാനം കണ്ടെത്തുന്നതിൽ വിജയിച്ചിട്ടുണ്ട്. 

സരസ്വതീ നദി അളകനന്ദയുമായി സംഗമിയ്ക്കുന്ന സ്ഥാനം കേശവ് പ്രയാഗ് എന്നാണ് അറിയപ്പെടുന്നത്.  വിശുദ്ധ ക്ഷേത്ര നഗരിയായ ബദരീനാഥിൽ നിന്നും മൂന്നു കിലോമീറ്റർ അകലെയുള്ള മനാ എന്ന സ്ഥലത്ത് പാറക്കെട്ടുകൾക്കിടയിൽ നിന്നും ഇരമ്പത്തോടെ പുറത്തേയ്ക്ക് വരുന്ന സരസ്വതീ നദി കാണാൻ സാധിയ്ക്കും. എന്നാൽ ഇതിനു മുൻപേയുള്ള നദീഭാഗം എവിടെയാണ് എന്ന് ആർക്കും അറിവില്ല. 

## അവലംബം


വർഗ്ഗം:സപ്തനദികൾ
വർഗ്ഗം:ഇന്ത്യയിലെ നദികൾ
വർഗ്ഗം:സരസ്വതി നദി
വർഗ്ഗം:പുരാതന ഇന്ത്യയിലെ നദികൾ